சுற்றுலா பேருந்துகளில், அனுமதி பெற்ற வழிகாட்டிகள் இருப்பது அவசியம் ; கூறுகிறது சுற்றுலா அமைச்சு

சுற்றுலா பேருந்து நடத்துனர்கள், தங்கள் பேருந்துகளில் பதிவு பெற்ற சுற்றுலா வழிகாட்டிகள் இருப்பதை உறுதிச் செய்ய வேண்டும்.

அவ்வாறு செய்ய தவறும் சுற்றுலா பேருந்து நடத்துனர்களுக்கு எதிராக, அபராதம் விதிக்கப்படலாம் என, மலாக்கா மாநில சுற்றுலா,கலை, பண்பாட்டு அமைச்சின் இயக்குனர் ஜே யோவ் எச்சரித்தார்.

கடந்த வாரம், JPJ சாலை போக்குவரத்து துறையுடன், சுற்றுலா அமைச்சின் அதிகாரிகள் இணைந்து மேற்கொண்ட ஒருங்கிணைந்த சோதனை நடவடிக்கையின் போது, மலாக்காவில் நுழைந்த 20 சுற்றுலா பேருந்துகள் சோதனையிடப்பட்டன.

அதில் சுற்றுலா வழிகாட்டி இல்லாத ஐந்து பேருந்துகளுக்கு எதிராக அதிகபட்சம் ஐயாயிரம் ரிங்கிட் வரையில் அபராதம் விதிக்கப்பட்டது.

இதனிடையே, சுற்றுலாவை தவிர்த்து வேறு நோக்கத்திற்காக சுற்றுலா பேருந்து பயன்படுத்தப்பட்டால், சம்பந்தப்பட்ட பேருந்து நடத்துனர் அதற்கான பிரத்தியேக அனுமதியை பெற்றிருக்க வேண்டும்.

 Tags
guides

must

on board

registered

says Tourism Ministry

Tour buses


இரண்டு டிரெய்லர் லோரிகள்   சம்பந்தப்பட்ட விபத்தில்  இருவர்  மரணம்

ஈப்போ, ஆக 17 – வடக்கு- தெற்கு நெடுஞ்சாலையில் 317. 5ஆவது கிலோமீட்டரில் கோப்பேங் மற்றும் தாப்பாவுக்கிடையே சிமென்ட் டிரெய்லர் லோரியும், தர்ப்பூசணி பழங்களை ஏற்றியிருந்த டிரெய்லர் லோரியும் விபத்துக்குள்ளானதில் இரு ஆடவர்கள் மரணம் அடைந்தனர். நான்கு சக்கர வாகனம் ஒன்றும் சம்பந்தப்பட்ட அந்த விபத்தில் மேலும் ஒருவர் காயம் அடைந்தார். மூன்று வாகனங்கள் சம்பந்தப்பட்ட அந்த விபத்தில் தர்ப்பூசணி பழங்களை ஏற்றியிருந்த டிரெய்லர் லோரியில் இருந்த ஓட்டுர் லோரியில் சிக்கிக்கொண்டதோடு விபத்து நிகழ்ந்த இடத்திலேயே மாண்டாதாக பேரா தீயணைப்பு மற்றும் மீட்பு த்துறையின் இயக்குனர் Sayani Saidon தெரிவித்தார். சிமெண்ட் ஏற்றியிருந்த லோரியின் ஓட்டுனரும் நிகழ்விடத்திலேயே இறந்தார். காயத்திற்கு உள்ளான நான்கு சக்கர வாகனத்தை ஓட்டிய பெண் ஒருவர் தாப்பா மருத்துவமனைக்கு சிகிச்சைக்காக கொண்டுச் செல்லப்பட்டதாக Sayani Saidon வெளியிட்ட அறிக்கையில் தெரிவித்தார்.

 Tags
Dua treler

terbabit kemalangan .Dua Lelaki maut


இந்தியாவில் 100க்கும் அதிகமான மாணவர்கள் நச்சு உணவினால் பாதிப்பு

புது டெல்லி, அக் 5 – இந்தியாவில் மத்திய பிரதேசத்தில் இருக்கும் உடற்கல்வி நிறுவனத்தில் கடந்த செவ்வாய்க்கிழமை நூற்றுக்கும் அதிகமான மாணவர்களுக்கு நச்சு உணவு ஏற்பட்டு மருத்துவமனையில் சேர்க்கப்பட்டனர்.

18-லிருந்து 25 வயதுடைய மாணவர்கள் குமட்டல், வாந்தி, வயிற்று வலி போன்ற உபாதைகளுக்கு ஆளாகி மருத்துவமனையில் அனுமதிக்கப்பட்டதாகவும், அதில் ஒரு மாணவர் மட்டும்தான் வெண்டிலேட்டரில் இருப்பதாகவும் மருத்துவமனை கூறியிருக்கிறது. மற்றவர்கள் உடல் நலம் தேறி வருவதாக கூறப்பட்டுள்ளது.

இச்சம்பவம் குறித்து போலீசில் புகார் அளிக்கப்பட்டு விசாரணை நடத்தப்பட்டு வருகிறது

 Tags
Due To Food Poisoning

Over 100 Children Fall Ill


ஏறுமுகத்தில் இந்தியா, இறங்குமுகத்தில் சீனா – மார்கன் ஸ்டான்லியின் மதிப்பாய்வு சொல்வது என்ன?

பொருளாதார தரவரிசையில் இந்தியா ஏறுமுகமாக இருப்பதாகவும், சீனா சரிந்து வருவதாகவும் உலகளாவிய முன்னணி ஆய்வு நிறுவனமான மார்கன் ஸ்டான்லி தெரிவித்திருக்கிறது.

ஒவ்வொரு நாட்டின் பொருளாதார நிலைமையை கணக்கிட்டு மார்கன் ஸ்டான்லி நிறுவனம் வெளியிடும் தரவரிசை பட்டியலில், உயர்வான இடத்தை அடைவது பெருமை வாய்ந்த ஒன்றாக கணக்கிடப்படுகிறது.

இந்நிறுவனம் தற்போது இந்தியாவை ‘மதிப்பீடு குறியீட்டிற்கு மேல்’ எனும் நிலைக்கு புதுப்பித்திருக்கிறது.

அதாவது, இந்திய சந்தைகளின் தரத்தை சரிசமமான எடை (Equal Weight) என்பதில் இருந்து அதிக எடையாக (OverWeight) உயர்த்தியுள்ளது.

அதேசமயம் சீனாவில் பல வருடங்களாக நீடித்த பொருளாதார ஏற்ற நிலை, ஒரு முடிவுக்கு வரவிருப்பதாகவும் குறிப்பிட்டுள்ளது.

இதேபோன்று அமெரிக்கா, அதன் ட்ரிபிள் ஏ (AAA) தகுதியை இழந்திருக்கிறது. ‘AAA’ எனும் நிலையில் இருந்து ‘AA+’ என்ற நிலைக்கு கீழ் இறங்கியுள்ளது.

முன்னணி நாடுகளான இவை இரண்டும், பொருளாதார மதிப்பில் குறைந்திருப்பது அதிர்ச்சியை ஏற்படுத்தியுள்ளது.

 Tags
Morgan Stanley bullish

on Indian markets


ஆஸ்திரேலியாவில் கரை ஒதுங்கியது இந்தியாவின் PSLV ராக்கெட் பகுதியா? – இஸ்ரோ சொன்ன பதில்

பெர்த்; ஜூலை 20 – ஆஸ்திரேலிய கடற்கரையில் ஒதுங்கிய ராட்சத உலோக உருளை போன்ற மர்மபொருள் இந்தியாவுக்கு சொந்தமானதா என்று சந்தேகம் எழுந்த நிலையில், இதுதொடர்பாக அதை ஆய்வு செய்யாத வரை உறுதிப்படுத்த முடியாது என விளக்கமளித்துள்ளார் இஸ்ரோ தலைவர் (ISRO) சோம்நாத்.

ஆஸ்திரேலியாவின் பெர்த் நகருக்கு வடக்கே சுமார் 250 கிலோ மீட்டர் தொலைவில் உள்ள கிரீன் ஹெட் கடற்கரையில் ராட்சத உலோகப் பொருள் ஒன்று கண்டுபிடிக்கப்பட்டது.

அப்போதில் இருந்தே இந்தப்பொருள் பற்றிய யூகங்கள் பரவி வருகின்றன.

இது ராக்கெட்டின் பாகம் என்று கூறப்படும் நிலையில், அது இந்தியா அனுப்பிய சந்நிரயான்-3 விண்கலத்தின் ஒருபகுதியாக இருக்கலாம் எனவும் சமூக வலைதளங்களில் சிலர் கருத்துகளை பகிர்ந்துள்ளனர்.

இதனை திட்டவட்டமாக மறுத்த இஸ்ரோ தலைவர் சோம்நாத் “இதற்கு முன்னர் அனுப்பிய PSLV ராக்கெட் அல்லது வேறு ஏதேனும் ஒன்றின் பாகமாக இருக்கலாம். PSLV-ன் சில பாகங்கள் ஆஸ்திரேலியாவின் பிரத்யேக பொருளாதார மண்டலத்திற்கு அப்பால் கடலில் விழுந்ததாக அறியப்படுகிறது. நீண்ட நேரம் மிதந்து கடைசியாக கரையை அடைந்திருக்கலாம்” என்று கூறியிருக்கின்றார்.

 Tags
India space chief says

Isro:

no mystery over rocket debris

on Australian beach


கிரிக்கிற்கு  அருகே   பெலும் வனப்பகுதியில்  பணியின்போது  காணாமல்போன  ராணுவ வீரர் இறந்து கிடந்தார்

ஈப்போ, ஏப் 12 – கிரிக்கிற்கு அருகே பாதுகாக்கப்பட்ட Belum வனப்பகுதியில் ஒதுக்குப்புறமான இடத்தில் இதர ஐவருடன் பணியில் ஈடுபட்டிருந்தபோது வெள்ளிக்கிழமை முதல் காணாமல்போன ராணுவ வீரர் ஒருவர் இறந்துகிடந்த நிலையில் கண்டுப்பிடிக்கப்பட்டார். . Pahang , Sri Bentong முகாமின் அரச மலாய் ராணுவப் படையின் 35 ஆவது பட்டாளத்தை சேர்ந்த 35 வயது ராணுவ வீரரின் உடல் இன்று காலை மணி 10.15 அளவில் கண்டுப்பிடிக்கப்பட்டதாக பேரா மாநில போலீஸ் தலைவர் டத்தோஸ்ரீ Mohamad Yusri Hassan Basri தெரிவித்தார். அந்த ராணுவ வீரரின் உடல் மருத்துவ சவப் பரிசோதனைக்கான கிரிக் மருத்துவமனைக்கு அனுப்பப்பட்டுள்ளதாக அவர் கூறினார்.

 Tags
dead

found

missing

soldiers


ஜோகூரில் 4 நாள் விடுமுறை; வூட்லண்ட்ஸ் செல்லும் பாதையில் கடும் வாகன நெரிசல்

சிங்கப்பூர், மார்ச் 23 – வூட்லண்ட்ஸ் சோதனை சாவடியின் மூலம் சிங்கப்பூருக்குள் நுழையும் வாகனமோட்டிகள் இன்று காலை, மோசமான வாகன நெரிசலில் சிக்கினர்.

இன்று முதல் ஜோகூரில் நான்கு நாள் நீண்ட விடுமுறை தொடங்கியிருப்பதை அடுத்து, சிங்கப்பூருக்குள் நுழையும் வாகனங்களின் எண்ணிக்கை அதிகரித்துள்ளது.

இன்று முதல் நாள் ரமலான் என்பதோடு,ஜோகூர் மாநில சுல்தானின் பிறந்தநாளும் கூட . அவ்விரண்டுக்கும் அம்மாநிலத்தில் பொது விடுமுறை அனுசரிக்கப்படுகிறது. வெள்ளிக்கிழமையும் சனிக்கிழமையும் வார இறுதி நாள் விடுமுறையாகும்.

இன்று ரமலான் மாதம் தொடங்கியிருப்பதை அடுத்து, சுல்தான் பிறந்த நாளுக்கான பொது விடுமுறை ஞாயிற்றுக்கிழமை வழங்கப்பட்டுள்ளது.

இதனிடயே, இந்த நீண்ட நாள் விடுமுறையை முன்னிட்டு ஜோகூரில் முக்கிய சாலைகளில் வாகன நெரிசல் அதிகரிக்குமென்பதால், போலீசார் போக்குவரத்து சுமூகமாக இருப்பதை உறுதிச் செய்வர் என ஜோகூர் போலீசார் தெரிவித்தனர்.

 Tags
as long weekend starts

at Woodlands Checkpoint

Heavy

in Johor

Singapore-bound traffic


Wheelie அபாயகர சாகசம் ; மேலும் இரு இளைஞர்கள் கைது

சிலாங்கூர், குவாலா சிலாங்கூர் – கோலாலம்பூர் சாலையை, சொந்த வாகனப் பந்தய தளம் போல பயன்படுத்தி, அபாயகர சாலை சாகசங்கள் தொடர்பான காணொளிகளை பதிவுச் செய்து வந்த இரு இளைஞர்கள் கைது செய்யப்பட்டனர்.

20 வயது மதிக்கத்தக்க அவ்விருவர் சம்பந்தப்பட்ட காணொளி ஒன்று, ட்விட்டரில் வைரலானதை அடுத்து அவர்கள் கைது செய்யப்பட்டதாக, குவாலா சிலாங்கூர் மாவட்ட போலீஸ் தலைவர் சுப்ரிடெண்டன் ரம்லி காஸா தெரிவித்தார்.

கடந்த சனிக்கிழமை, காலை மணி 8.48 வாக்கில், ஜாலான் குவாலா சிலாங்கூர் – கோலாலம்பூர் சாலையின் 18-வது கிலோமீட்டரில் அந்த 23 வினாடி காணொளி பதிவுச் செய்யப்பட்டதாக நம்பப்படுகிறது.

அதே நாளன்று இரவு மணி பத்து வாக்கில், குவாலா சிலாங்கூர் போலீஸ் தலைமையகம் வந்த போது அவர்கள் கைது செய்யப்பட்டதை ரம்லி காஸா உறுதிப்படுத்தினார்.

 Tags
for two youths

on camera lead

to lock-up time

Wheelies caught


சொந்தமாக தயாரிக்கப்பட்ட  துப்பாக்கியில் விளையாடிக்  கொண்டிருந்த சுடப்பட்ட  சிறுவன்  மரணம்

கோத்தா கினபாலு, ஏப் 29 – சபா, Kengingau வில் கிராமம் ஒன்றில் சொந்தமாக தயாரிக்கப்பட்ட துப்பாக்கியுடன் தனது நண்பருடன் வீட்டில் விளையாடிக்கொண்டிருந்தபோது சுடப்பட்டதால் ஏழு வயது சிறுவன் மரணம் அடைந்தான். Nabawan சுகாதார கிளினிக்கிற்கு கொண்டுவரப்பட்டு சிகிச்சை வழங்கப்படபோது அச்சிறுவன் இறந்தது உறுதிப்படுத்தப்பட்டதாக Keningau போலீஸ் தலைவர் Rafidah Kassim தெரிவித்தார். விளையாடிக் கொண்டிருந்தபோது அந்த சிறுவனனை அவனது நண்பன் சுட்டுள்ளதாக போலீஸ் விசாரணையில் தெரியவருவதாக Rafidah கூறினார். அச்சிறுவனின் மரணம் தொடரபாக விசாரணைக்காக எழுவரை கைது செய்த போலீசார் அந்த துப்பாகியையும் பறிமுதல் செய்தனர்.

 Tags
Boy Shot dead

while playing

with homemade gun


18 லட்சம் ரிங்கிட் மதிப்பிலான தங்க நகைகள் கொள்ளை ; 50 வயது ஆடவன் கைது

நெகிரி செம்பிலான், குவாலா பிலாவிலுள்ள, நகைக் கடைக்கு அருகில், பாராங் கத்தியை காட்டி, ஏழு கிலோகிராம் தங்க நகைகள் கொள்ளையிடப்பட்ட சம்பவம் தொடர்பில், ஆடவன் ஒருவன் கைது செய்யப்பட்டுள்ளான்.

நேற்றிரவு மணி பத்து வக்கில், 50 வயது மதிக்கத்தக்க அந்த ஆடவன், கைது செய்யப்பட்டதாக, குவாலா பீலா மாவட்ட போலீஸ் துணைத் தலைவர் டெபுடி சுப்ரிடெண்டன் ஷாரூல் அனுவார் அப்துல் வஹாம் தெரிவித்தார்.

விசாரணைக்கு உதவும் பொருட்டு இன்று தொடங்கி ஏழு நாட்களுக்கு அவ்வாடவன் தடுத்து வைக்கப்பட்டிருப்பதையும் அவர் உறுதிப்படுத்தினார்.

முன்னதாக, குவாலா பீலாவிலுள்ள, நூர் ஜன்னா நகை கடையை சேர்ந்த இரு பணியாளர்கள், பாராங் கத்தி முனையில் கொள்ளையிடப்பட்ட சம்பவம் தொடர்பான 33 வினாடி காணொளி சமூக ஊடகத்தில் வைரலானது குறிப்பிடத்தக்கது.

 Tags
arrest man

in gold

in his 50s

million

police

RM1.8


ஸாஹிட் ஹமிடி  மீதான  லஞ்ச ஊழல் வழக்கு  ஒத்திவைப்பு

UMNO  தலைவர்   Ahmad Zahid Hamidi – க்கு எதிரான  லஞ்ச ஊழல் வழக்கு விசாரணை  ஒத்திவைக்கப்பட்டது. தற்போது  எதிர்வாத  விசாரணைக்கு உள்ளாகியிருக்கும்  அந்த வழக்கு விசாரணையில்  MACC ஊழல் தடுப்பு ஆணையம்  மேலும்   விசாரணை மேற்கொள்வதற்காக அந்த வழக்கு ஒத்திவைக்கப்படுகிறது.

Zahid Hamidi – யின் வழக்கறிஞர்கள் சமர்ப்பித்த மனு தொடர்பாக  MACC மேற்கொள்ளும்  விசாரணையின் முடிவு தெரியும்வரை இந்த  வழக்கை  ஒத்திவைப்பதற்கு   அரசு  தரப்பு செய்துகொண்ட  கோரிக்கையை  அனுமதிக்கும்படி  அரசாங்க தரப்பு வழக்கறிஞர் DPP Abdul Malaik    நீதிபதி  Collin Lawrence – சை கேட்டுக்கொண்டார்.

 Tags
conducts Further

investigation

macc

trial adjourned

Zahid's corruption


10 வயது  மகனுக்கு   அப்பா   வாங்கித் தந்த   கார்

கோலாலம்பூர், ஜன 3 – தமது 10 வயது மகனுக்கு பிறந்த நாள் பரிசாக அவனது தந்தை Nissan GT – R R35 காரை வாங்கிக் தந்து அசத்தியுள்ளார். Amaran னின் பிறந்தநாளன்று அந்த கார் லோரியில் ஏற்றி வரப்பட்டு கார் விற்பனை காட்சியகத்திற்கு கொண்டு வரப்பட்டது. அந்த நிகழ்வில் அமரனின் நண்பர்கள் , மற்றும் அந்த சிறுவனின் பெற்றோர்கள் மற்றும் அவர்களுக்கு வேண்டிய நண்பர்களும் கலந்துகொண்டனர்.

 Tags
10-year-old

bought

car

father

gtr r35

son


வினோஷினி நினைவு நாளில் மாணவர்கள் மெழுகுவர்த்தி ஏந்தி   அஞ்சலி

கோலாலம்பூர், மே 22 – கெடா , சிந்தோக்கிலுள்ள யுயுஎம் எனப்படும்

கெடா வட மலேசிய பல்கலைக்கழகத்தில் பயின்ற கிள்ளானைச் சேர்ந்த மாணவி விநோஷினி பல்கலைக்கழகத்தின் வளாகத்திலுள்ள மாணவர் விடுதியில் மின்சாரம் தாக்கி கடந்த ஆண்டு மே மாதம் 21 ஆம்தேதி மரணம் அடைந்தார்.

வினோஷினி இறந்து நேற்றுடன் ஒரு ஆண்டு நிறைவு அடைந்ததைத் தொடர்ந்து அல்பல்கலைக்கழகத்தைச் சேர்ந்த பல இனங்களையும் சேர்ந்த மாணவர்கள் அவருக்கு மௌன அஞ்சலி மற்றும் மெழுகுவர்த்தி ஏந்தி அஞ்சலி செலுத்தினர்.

படிப்பில் மிகவும் திறமையான விநோஷினியின் மரணம் அவரது குடும்பத்தில் இன்னமும் பெரிய அதிர்ச்சியாக இருந்துவருகிறது.

அம்மாணவியின் மரணத்தின் உண்மையான காரணத்தை தெரிந்துகொள்வதற்காக மரண விசாரணை நடத்த வேண்டும் என அவரது தந்தை சிவக்குமார் தொடர்ந்து கோரிக்கை எழுப்பி வருகிறார்.

விநோஷினிக்கு ஏற்பட்ட நிலைமை அந்த பல்கலைக்கழக்த்தின் மற்ற மாணவர்கள் எவருக்கும் வரக்கூடாது என்பதுதான் UUM பல்கலைக்கழகத்தின் ஒட்டுமொத்த மாணவர்களின் எதிர்பார்ப்பாக இருக்கிறது

உயர்க்கல்வி நிலையங்கள் மாணவர்களின் பாதுகாப்புக்கு முன்னுரிமை அளிப்பது சம்பந்தப்பட்ட பல்கலைகக்ழகங்கள் மற்றும் உயர்க்கல்வி அமைச்சின் பொறுப்பாகும்.

உயர்க்கல்வி நிலையங்களின் எந்தவொரு அலட்சியப் போக்கும் அல்லது கவனக்குறைவும் மாணவர்களின் பாதுகாப்புக்கு மிரட்டலாக இருக்கக்கூடாது. இந்த வேளையில் வட மலேசிய பல்கலைக்கழகத்தில் மாணவி விநோஷினிக்கு ஏற்பட்ட நிலை வேறு எந்த மாணவர்களுக்கும் வராமல் இருப்பதற்கு தேவையான பாதுகாப்பு நடவடிக்கைகளை மேற்கொள்ளப்பட வேண்டும்.

 Tags
candles

Day Tribute

memorial

on Vinoshini

Students carry


ஜோகூர்   கம்போங் மெலாயு மஜிடியில்  புயல்  14வீடுகள் பாதிப்பு

ஜோகூர் பாரு, மே 4 – ஜோகூர் பாரு Kampung Melayu Majidee யில் புயல் வீசியதில் 14 வீடுகள் பாதிக்கப்பட்டன. அந்த வீடுகளின் கூரைகள் பறந்து சென்றதில் பெரும் பாதிப்பு ஏற்பட்டுள்ளதாக ஜோகூர் மாவட்ட பொது தற்பாப்பு படையின் நடவடிக்கை மையம் வெளியிட்ட அறிக்கையில் தெரிவித்தது. புயலின்போது மரம் விழுந்ததில் மூன்று கார்களும் சேதம் அடைந்தன. Kampung Melayu Majdee யில் ஏற்பட்ட புயலின்போது பல வீடுகளிலிருந்து கூரைகள் பறக்கும் 39 வினாடிகளைக் கொண்ட காணொளி சமூக வலைத்தளங்களில் வைரலாகியது.

 Tags
14 houses

damaged

Kampung Melayu Majidee

storm hits


பல மில்லின் ரிங்கிட் திட்டம் தொடர்பான புத்தக பிரசுரம் தொடர்பில் ரட்ஸியை எம்.ஏ.சி.சியை அழைக்கலாம்

கோலாலம்பூர், செப் 25 – 80 மில்லியன் ரிங்கிட் செலவினலான புத்தகம் அச்சிடும் திட்டம் தொடர்பில் முன்னாள் கல்வி அமைச்சர் டத்தோ டாக்டர் முஹம்மது ரெட்ஜி ஜிடின்னை எம்.ஏ. சி. சி எனப்படும் லஞ்ச ஊழல் தடுப்பு ஆணைய அதிகாரிகள் விசாரணக்கு அழைப்பார்கள் என்று எதிர்பார்க்கப்படுவதாக அதன் தலைமை ஆணையர் டான்ஸ்ரீ ஆசாம் பாகி தெரிவித்திருக்கிறார். அந்த புத்ரா ஜெயா எம்.பி யிடம் இந்த விவகாரம் தொடர்பாக தொடர்ந்து விசாரணை நடத்தி வருகிறோம் என அவர் கூறினார்.

ஒரு அமைச்சரின் முன்னாள் உதவியாளரையும் மற்றொரு நபரையும் விசாரணைக்காக எம்.ஏ.சி.சி கைது செய்துள்ளதாக இதற்கு முன் தெரிவிக்கப்பட்டது. வெள்ளிக்கிழமையன்று புத்ரா ஜெயாவிலுள்ள எம்.ஏ.சி.சி தலைமையகத்தில் வாக்குமூலம் அளித்த பின்னர் அந்த இரண்டு சந்தேகப் பேர்வழிகள் கைது செய்யப்பட்டதாக எம்.ஏ.சி.சிவுக்கு அணுக்கான தகவல் தெரிவித்தன. அந்த இருவரும் நாளைவரை தடுத்து வைக்கப்பட்டிருப்பார்கள். முதல் நபர் மூத்த அமைச்சரின் அரசியல் செயலாளர் என்பதோடு மற்றொரு நபர் புத்தக நிறுவனத்தின் உரிமையாளர் ஆவார். அவர்கள் இருவரும் கைது செய்யப்பட்டதை எம்.ஏ.சி.சியின் துணைத் தலைவர் டத்தோஸ்ரீ அஹ்மத் குசாய்ரி யும் உறுதிப்படுத்தியிருந்தார்.

 Tags
graft probe

macc

may call up Radzi

over book-printing


சென்னை,மார்ச் 31 – நடிகர் ரஜினிகாந்த் மகள் ஐஸ்வர்யா வீட்டைத் தொடர்ந்து பாடகர் விஜய் யேசுதாஸ் வீட்டிலும் நகைகள் கொள்ளையிடப் பட்டிருப்பதாக போலிசில் புகார் செய்யப்பட்டுள்ளது.

தனது வீட்டிலிருந்து 60 சவரன் நகைகள் அல்ல, 200 சவரன் நகைகள் திருடுப் போடியிருப்பதாக ஐஸ்வர்யா புதிய போலீஸ் புகாரைச் செய்திருக்கும் நிலையில், அதேபோன்றதொரு திருட்டு சம்பவம் தங்களது வீட்டிலும் நிகழ்ந்திருப்பதாக விஜய் யேசுதாசின் மனைவி புகார் அளித்திருக்கின்றார்.

தங்களது வீட்டில் இருந்து 60 சவரன் தங்க, வைர நகைகள் காணாமல் போயுள்ளதாக விஜய் யேசுதாஸின் மனைவி தர்ஷனா பாலா போலீஸ் நிலையத்தில் புகார் செய்திருக்கின்றார்.

அந்தப் புகாரில், வீட்டில் வேலை செய்யும் பணியாளர்கள் மீதே தமக்கு சந்தேகம் இருப்பதாக அவர் குறிப்பிட்டுள்ளார்.

 Tags
After Aishwarya's house

also robbed

house was

of jewellery

singer Vijay Yesudas's


இனத்துவேச – வந்தேறிகள் என  அறிக்கைகளை  வெளியிடுவதை  மகாதீர்  தவிர்க்க  வேண்டும்  சுங்கை பூலோ  -எம்.பி ரமணன் சாடல்

கோலாலம்பூர், ஆக 31 – தேசிய ஒருமைப்பாட்டிற்கு எந்தவகையிலும் மதிப்பை கொண்டுவராத இன துவேச அறிக்கைகளை வெளியிடுவதை முன்னாள் பிரதமர் டாக்டர் மகாதீர் முகமட் தவிர்த்துக் கொள்ள வேண்டும். அதோடு நாடு 66 ஆவது தேசிய தின கொண்டாட்டத்தை கொண்டாடும் இவ்வேளையில் மலாய்க்கார்கள் அல்லாத மலேசியர்களை ” வந்தேறிகள் ” என கூறுவதையும் டாக்டர் மகாதீர் நிறுத்திக்கொள்ள வேண்டும் என மித்ராவின் சிறப்பு பணிக்குழுவின் தலைவரும், சுங்கை பூலோ நாடாளுமன்ற உறுப்பினருமான டத்தோ ரமணன் கேட்டுக் கொண்டார். தேசிய கல்வி முறையில் ஒரு பகுதியாக இருக்கும் தாய்மொழிப் பள்ளிகளை ரத்துச் செய்ய வேண்டும் என நிந்தனை அறிக்கையை மகாதீர் வெளியிட்டிருப்பது கவலையளிக்கக்கூடியதாக இருப்பதாக பி.கே.ஆர் தகவல் பிரிவின் துணைத்தலைவருமான ரமணன் தெரிவித்தார். தமிழ்ப்பள்ளிகளைப் போன்று சீனப் பள்ளிகளும் நாட்டின் மேம்பாட்டில் பெரிய பங்கை ஆற்றி வருவதாக அவர் கூறினார்.

தயவு செய்து டாக்டர் மகாதீர் தமிழ் மற்றும் சீனப் பள்ளிகளை நேரடியாக சென்று பார்வையிட வேண்டும் என ரமணன் அழைப்பு விடுத்துள்ளார். இதன்வழி தாய்மொழிப் பள்ளிகள் அவர்களது பாடத் திட்டங்களில் தேசிய ஒற்றுமைக்கு ஆற்றிவரும் பங்கை அவர் நேரடியாக பார்வையிட முடியும். தாய்மொழிப் பள்ளிகளின் செயல்பாட்டினால் தமிழ் மற்றும் மெண்டரின் மொழிகளை மலேசியர்கள் கற்றுக்கொள்ள முடியும். நமது மாணவர்கள் மற்றமொழிகளை கற்றுக்கொள்வது அவர்களுக்கு மிகப்பெரிய சொத்தாகவும் இருக்க முடியும்.

தாய்மொழிப் பள்ளிகளுக்கு கூட்டரசு அரசாங்கம் நிதி வழங்கி வருகிறது, தனியார் பள்ளிகளைப் போன்று நாடு சுதந்திரம் அடைவதற்கு முன்பிருந்தே தமிழ் மற்றும் சீனப் பள்ளிகள் செயல்பட்டு வருகின்றன. உதாரணத்திற்கு சீன தொடக்கப் பள்ளிகளில் 100,000 த்திற்கும் மேற்பட்ட மலாய்க்கார, இந்திய மற்றும் இதர பூமிபுத்ரா மாணவர்களும் பயின்று வருகின்றனர். ஆறு ஆண்டுகள் தொடக்கக் கல்விக்கு மலாய்க்காரர்கள் மற்றும் இந்தியர்கள் தங்களது பிள்ளைகளை அனுப்பிவைப்பதற்கு ஒரே காரணம் அவர்களது பிள்ளைகள் மெண்டரின் அல்லது தமிழ்ப்பள்ளிகளில் தமிழ் பயில வேண்டும் என்பதுதான் . தாய்மொழிப் பள்ளிகள் தேசிய ஒற்றுமைக்கு சீர்குலைவை ஏற்படுத்தவில்லை. டாக்டர் மகாதீர் போன்ற அரசியல்வாதிகள்தான் தேசிய ஒன்றுமைக்கு பிளவை ஏற்படுத்துகின்றனர் என்றும் ரமணன் தெரிவித்தார்.

சீனாவும் இந்தியாவும் பெரிய பொருளாதார நாடாக இருக்கின்றன. நமது பிள்ளைகள் மெண்டரின் மற்றும் தமிழ் மொழியில் பேசக்கூடிய ஆற்றலை கொண்டிருந்தால் அவர்கள் வேலை வாய்ப்பு சந்தையில் சிறந்த வாய்ப்புக்களையும் பெறமுடியும் என ரமணன் தெரிவித்தார். நமது பள்ளிகளில் பகாசா மலேசியாவிற்கு கூடுதல் முக்கியத்துவம் வழங்கப்படுகிறது. செய்தி ரீதியில் தாம் கவனிக்கப்பட வேண்டும் என்பதை உறுதிப்படுத்துவதற்கான அனைத்தையும் இன ரீதியில் டாக்டர் மகாதீர் பார்பதுதான் துரதிஷ்டமாகும். இனங்களிடையே பிளவுகளை ஏற்படுத்துவதற்கு பதிலாக மலேசியர்களை ஒன்றினைக்கும் பங்கை 98 வயதுடைய மகாதீர் ஆற்ற வேண்டும் என ரமணன் வெளியிட்ட அறிக்கையில் கேட்டுக்கொண்டார்.

 Tags
Datuk R. Ramanan/ Malaysian Indian Transformation Unit (Mitra)

Special Committee chairman and PKR deputy Information chief

Statement by PKR MP for Sungai Buloh


நாட்டின்  நீரிணைப் பகுதியில் பாதுகாப்பு  வலுப்படுத்தப்டும்  – பிரதமர் தகவல்

கோலாலம்பூர், மே 24 – நாட்டின் நீரிணைப் பகுதியில் மிரட்டலை சமாளிப்பதற்காக பாதுகாப்பு நடவடிக்கைகள் வலுப்படுத்தப்படும். இதனை கருத்திற்கொண்டு அரச மலேசிய கடற்படை எப்போதும் முழு விழிப்பு நிலையில் இருந்துவரும் என பிரதமர் டத்தோஸ்ரீ அன்வார் தெரிவித்துள்ளார். கடற்படைக்கு தேவையான அனைத்து அம்சங்களிலும் கவனம் செலுத்தப்படும் என்பதோடு நாட்டின் தகுதிக்கு ஏற்ப அனைத்து முடிவுகளும் எடுக்கப்படும் என அவர் கூறினார்.

 Tags
in our

Maritime defence

threats

to overcome

vital

waters PM


அரைநிர்வாணத்தில் கால்வாயில் இளம்பெண்ணின் சடலம் ; இளைஞன் கைது

கோலாலம்பூர், ஜன 8 – சபா, Tawau-வில், செம்பனை தோட்டம் ஒன்றில், அரை நிர்வாண கோலத்தில் இளம்பெண்ணின் சடலம் கண்டெடுக்கப்பட்ட சம்பவம் தொடர்பில், 14 வயது இளைஞன் கைது செய்யப்பட்டான்.

முன்னதாக, 15 வயதான அந்த இளம்பெண்ணின் சடலம், கழுத்து நெரிக்கப்பட்டு, கைகள் கட்டப்பட்ட நிலையில் கால்வாயில் கண்டெடுக்கப்பட்டதாக , Tawau மாவட்ட போலீஸ் தலைவர் Jasmin Hussin தெரிவித்தார்.

கொலையுண்ட அந்த பெண், பாலியல் வன்முறை செய்யப்பட்டாரா என்பது தெரிய வர மருத்துவ அறிக்கைக்காக காத்திருப்பதாக அவர் கூறினார். இதனிடையே அந்த இளம்பெண், அந்நிய நாட்டு தோட்டத் தொழிலாளியின் மகள் என்பது தெரிய வந்திருப்பதாக அவர் கூறினார்.

 Tags
A teenage boy

arrested

drain

found

half-naked body


காப்புறுதி இழப்பீட்டுக்காக கடை கொள்ளையிடப்பட்டதாக  பொய் புகார் கொடுத்த  ஆடவர்

கோலாலம்பூர், ஜன 30- காப்புறுதி இழப்பீட்டை கோருவதற்காக, தனது கடை கொள்ளையிடப்பட்டதாக , உபரிப் பாகங்களை விற்கும் கடை உரிமையாளர் கூறிய பொய் அம்பலத்துக்கு வந்தது.

கடை கொள்ளையிடப்பட்டதில் 6 லட்சம் ரிங்கிட் வரை இழப்பை எதிர்நோக்கியிருப்பதாக , 39 வயதான அந்த ஆடவர் போலீசில் புகார் கொடுத்திருந்தார்.

அதையடுத்து , சம்பவ இடத்தில் இருந்த CCTV ரகசிய காமிரா பதிவை பரிசோதித்ததில், கொள்ளை சம்பவம் ஏதும் நிகழவில்லை என்பதை போலீசார் கண்டுபிடித்தனர்.

பின்னர் அந்த கடை உரிமையாளரை துருவி விசாரித்ததில், கொள்ளை சம்பவம் எதுவும் நிகழவில்லை என்பதை ஒப்புக் கொண்டதோடு, காப்புறுதி இழப்பீடு கோருவதற்காக அவ்வாறு பொய் புகார் கொடுத்ததாகவும் கூறியதாக, பெட்டாலிங் ஜெயா மாவட்ட போலீஸ் தலைவர் Mohamad Fakhrudin Abdul Hamid தெரிவித்தார்.

 Tags
claim insurance

report to

Willing to make a false


1MDB கணக்கறிக்கையைத் திருத்திய குற்றச்சாட்டிலிருந்து நஜீப் – அருள் கந்தா விடுதலையை மேல் முறையீடு நீதிமன்றம் நிலைநிறுத்தியது

கோலாலம்பூர், செப் 22 – 1 MDB கணக்கறிக்கையைத் திருத்தியது மற்றும் அதிகாரத்தைத் தவறாக பயட்படுத்திய குற்றச்சாட்டிலிருந்து முன்னாள் பிரதமர் நஜீப் ரசாக் மற்றும் 1MDB யின் முன்னாள் தலைமை செயல் அதிகாரி அருள் கந்தா கந்தசாமி விடுதலை செய்யப்பட்டதை மேல் முறையீட்டு நீதிமன்றம் நிலைநிறுத்தியது. மேல் முறையீட்டிற்கான தேதியின் கால அவகாசம் ஜூலை 6ஆம் தேதி முடிவடைந்துவிட்டது. அந்த தேதிக்கு முன்னதாக மேல் முறையீட்டிற்கான இரண்டு வழக்கு மனுக்கள் சமர்பிக்க தவறியதால் அந்த முறையீடு மனுக்கள் தள்ளுபடி செய்யப்படுவதாக மேல் முறையீட்டு நீதிமன்றத்தில் மூன்று நீதிபதிகள் கொண்ட அமர்வுக்கு தலைமையேற்ற நீதிபதி ஹதாரியா சயிட் இஸ்மாயில் தீர்ப்பளித்தார்.

மேல்முறையீடு செய்வதற்கான தேதியை நீட்டிப்பதற்காக இன்றைய நாள்வரை அரசு தரப்பு எந்தவொரு மனுவையும் சமர்ப்பிக்கவில்லை என்பதையும் அவர் சுட்டிக்காட்டினார். அதோடு மேல் முறையீடு செய்வதற்கான கால அவகாசம் முடிவுற்ற பின்னரே அது தொடர்பான மனு சமர்பிக்கக்கப்பட்டதால் அவை சட்டப்படி செல்லுபடியாகது என ஹதாரியா தெரிவித்தார். மேல் முறையீடு மீதான விசாரணைக்குழுவில் நீதிபதி அஹ்மட் சாயிடி இப்ராஹிம் மற்றும் அஸ்மி அரியோஃபின் ஆகியோரும் இடம்பெற்றிருந்தனர்.

 Tags
acquittal in 1MDB audit report case

Arul’s

Court of Appeal upholds

najib


மேம்பால திட்டத்தினால்   நிலம்  –  வீடுகள்   பாதிப்பு  இழப்பீடு கோரி  பிரதமர் அலுவலகத்தில்    குடியிருப்பு வாசிகள்   மகஜர் வழங்கினர்

புத்ரா ஜெயா, மே 17 – கிழக்குக்கரை நெடுங்சாலை திட்டத்தின் பால நிர்மாணிப்பினால் பாதிக்கப்பட்ட தங்களது நிலம் , வீடுகள் மற்றும் சிறுதொழில் கடைகளுக்கு இழப்பீடு கோரி, கிள்ளான் கம்போங் ஜாவா, பத்து அம்பாட் குடியிருப்பு வாசிகளில் சுமார் 60 பேர் இன்று புத்ரா ஜெயாவிலுள்ள பிரதமர் டத்தோஸ்ரீ அன்வார் அலுவலகத்தில் மகஜர் சமர்ப்பித்தனர். 2017 ஆம் ஆண்டு நடத்தப்பட்ட பேச்சு வார்த்தையின்போது அப்போதைய நில மதிப்பீட்டின்படி நிலம் மற்றும் வீடுகள் மற்றும் கடைகளின் அளவுக்கு ஏற்ப இழப்பீடு வழங்கப்படும் என கூட்டரசு நிலம் மற்றும் கனிம வள தலைமை இயக்குனர் அலுவலக அதிகாரிகள் , மேம்பாட்டு நிறுவனம் மற்றும் பாதிக்கப்படும் மக்களுக்கிடையே நடைபெற்ற சந்திப்பில் இணக்கம் காணப்பட்டது. பாதிக்கப்பட்ட ஒவ்வொருவருக்கும் தலா மூன்று லட்சம் ரிங்கிட் முதல் ஆறு லட்சம் ரிங்கிட்வரை இழப்பீடு வழங்குவதற்கு WCE மேம்பாட்டு நிறுவனத்துடன் இணக்கம் காணப்பட்டது. அதன்பிறகு 2021 ஆம் ஆண்டு மீண்டும் புதிய இழப்பீடு தொகை குறித்து பேச்சு நடத்தப்பட்டு இணக்கம் காணப்பட்டது.

எனினும் பாதிக்கப்பட்ட சுமார் 200 பேருக்கு இதுவரை இழப்பீடு எதுவும் கிடைக்கவில்லை. இந்த வேளையில் திடீரென இந்த ஆண்டு நில உரிமையாளர்களுக்கு நிலத்தின் அளவுக்கு ஏற்பவே இழப்பீடு வழங்கப்படுமே தவிர நிலத்தின் மேல் உள்ள வீடுகளுக்கோ அல்லது கடைகள் மற்றும் சிறுதொழில் நடைபெறும் கட்டிடங்களுக்கு இழப்பீடு வழங்க முடியாது என அதிகாரிகள் தெரிவித்துவிட்டதால் அந்த குடியிருப்பு பகுதியிலுள்ள சுமார் 200 பேர் தற்போது பெரும் அதிர்ச்சிக்கு உள்ளாகினர்.

ஏற்கனவே இந்த விவகாரம் குறித்து சிலாங்கூர் மந்திரிபுசார்வரை பிரச்சனையை கொண்டுச் சென்றும் எந்தவொரு தீர்வும் காணப்படவில்லை. இந்த நிலையில்தான் இப்போது இந்த விவகாரம் குறித்து பிரதமர் டத்தோஸ்ரீ அன்வார் இப்ராஹிமிற்கு இன்று இழப்பீடு கோரும் மகஜர் வழங்கப்பட்டது. மலேசிய நம்பிக்கை இயக்கத்தின் தலைவர் கலைவாணர் ஏற்பாட்டில் இந்த மகஜரை பிரதமரிடம் ஒப்படைக்கும் நிகழ்வு இன்று புத்ரை ஜெயா அலுவலகத்தில் நடைபெற்றது. பிரதமரின் இந்திய விவகாரங்களுக்கான சிறப்பு அதிகாரி சணமுகம் இந்த மகஜரை பெற்றுக் கொண்டதோடு இந்த விவகாரத்தை பிரதமரின் கவனத்திற்கு கொண்டு வருவதாக தெரிவித்தாக பாதிக்கப்பட்ட மக்களின் நடவடிக்கை குழுவைச் சேர்ந்த ரவிச்சந்திரன் சின்னசாமி தெரிவித்தார்.

 Tags
acquisition compensation

Body against

coastal highway

memorandum of the

Prime Minister's Office

project submitted

regarding land

The Victim Action

the West Coast


படப்பிடிப்பில் நடிகர் அமிதாப் பச்சன் காயம்: விலா எலும்பு உடைந்தது

மும்பை, மார்ச் 6 – 80 வயதாகும் பாலிவுட்டின் முன்னணி நடிகர் அமிதாப் பச்சனுக்கு , படப்பிடிப்பு தளத்தில் நிகழ்ந்த விபத்தில் விலா எலும்பு உடைந்தது.

அமிதாப் பச்சன் தற்போது பிரபாஸ் நடித்து வரும் பான் இந்தியா படமான ‛புரொஜெக்ட் கே’ என்ற படத்தில் நடித்து வருகிறார்.

இதன் படப்பிடிப்பு ஐதராபாத்தில் விறுவிறுவிப்பாக நடந்து வருகிறது.

இந்நிலையில், படப்பிடிப்பு தளத்தில் ஆக்க்ஷன் காட்சியின் போது எதிர்பாரதவிதமாக நிகழ்ந்த விபத்தில் அமிதாப் பச்சன் சிக்கி காயமடைந்து மருத்துமவனையில் சேர்க்கப்பட்டிருப்பதாக படக் குழுவினர் தெரிவித்தனர்.

அமிதாப் பச்சன் காயமடைந்திருப்பதை அடுத்த சம்பந்தப்பட்ட படத்துக்கான படப்பிடிப்புகள் நிறுத்தப்பட்டுள்ளன.

 Tags
Amitabh Bachchan

confirms

on 'Project K' sets

rib injury

shoot halted


ஸ்ரீ ராதாகிருஷ்ணன் இசை –  கலை மையத்தின்  என் குருவுடன் பயணம்’ நூல் வெளியீட்டு விழா

கோலாலம்பூர், ஆக 29 – ஸ்ரீ ராதாகிருஷ்ணன் இசை மற்றும் கலை மையத்தைச் சேர்ந்த மூன்று மாணவர்கள் இணைந்து ‘என் குருவுடன் பயணம்’ என்ற நூலை ஆங்கிலம் மற்றும் மலாய் மொழியில் அண்மையில் அதிகாரப்பூர்வமாக வெளியிட்டனர். இந்நூல் வெளியீட்டு விழா கோலாலம்பூர் நுண்கலை மையத்தில் அமைந்திருக்கும் ‘சந்தானந்’ அரங்கில் மிக விமர்சையாக ஏற்பாடு செய்யப்பட்டிருந்தது. இவ்விழாவிற்கு, தேசிய கலை மற்றும் கலாச்சார மையத்திலிருந்து மரியாதைக்குரிய முகமட் ரைசுலி மாட் ஜூசோ,

சுஹைமி அப்துல் ரஹிம் , ராஜஸ்வரி சர்குணன் ,, டத்தோ மோகன் கிருஷ்ணன் மற்றும் டத்தின் வேளாங்கன்னி சுப்ரமணியம் உட்பட பலர் திரளாக கலந்துகொண்டனர்.

தீஷா நந்தினி சுகுமாறன் , மகாலெட்சுமி சுகுமாறன் மற்றும் நமீத்தா சேகர், ஆகிய மூன்று மாணவர்களும் தங்களுக்கும் தங்களது குருவான குரு நளினி ராதாக்கிருஷ் அவர்களுக்கும் இடையே அழகாய் ஊடுருவுகின்ற குரு மாணவர் பந்தத்தை அற்புதமாக இந்நூலில் எழுதியுள்ளனர். 18 ஆண்டு முதல் 20 ஆண்டுகள் இம்மாணவர்கள் தங்கள் குருவுடன் இக்கலைத் துறையில் பயணம் செய்திருக்கின்றனர்.

டத்தோ மோகன் வேளாங்கனி தம்பதியர், 200 பள்ளிகளுக்கு இந்நூலை வழங்குவதற்கான பொறுப்பினை ஏற்றுள்ளனர். அதே வேளையில், இவ்விழாவின் போது 15 பள்ளிகளைச் சேர்ந்த பிரதிநிதிகளுக்கு இந்நூல் மேடையில் வழங்கப்பட்டது.

நூலை வெளியீடு செய்வதற்கான வாய்ப்பு தனக்குக் கிடைத்ததையொட்டி துவான் மொஹமட் ரைசுலி வெகுவாக பாராட்டி பேசினார்.

பரதநாட்டியத்தின் புனிதமும் சிறப்பும் அடுத்து வருகின்ற தலைமுறைக்கு கொண்டுச்செல்வதற்கான அடித்தளமாகவும் இந்நூல் விளங்கும் என அவர் தமது உரையில் மேலும் குறிப்பிட்டார்.

 Tags
- of the Arts Centre Journey

Sri Radhakrishnan Music

with my Guru 'Book release ceremony


போலீஸ் துணையின்றி பத்து வருடமாக வங்கியிலிருந்து பணத்தை மீட்டு வந்ததாக கூறும் தலைமையாசிரியர்

சிலாங்கூர், செமிஞ்சேவில், கொள்ளைக்கு இலக்கான பள்ளி தலைமையாசிரியர் கடந்த பத்தாண்டுகளாக, போலீசார் துணையின்றி வங்கியிலிருந்து பணத்தை மீட்பது தமக்கு வழக்கம் என கூறியுள்ளார்.

நேற்று நண்பகல் மணி 12.17 வாக்கில், பள்ளி மாணவர்களுக்கான ஒரு லட்சத்து ஒன்பதாயிரம் ரிங்கிட் உதவித் தொகையை வங்கியிலிருந்து மீட்டுக் கொண்டு திரும்பும் போது அந்த தலைமை ஆசிரியர் கொள்ளையிடப்பட்டார்.

பெரிய தொகையை மீட்க செல்லும் போது, பள்ளி நிர்வாகத்தினர் போலீசாரின் உதவியை நாடலாம்.

எனினும், கடந்த பத்தாண்டுகளாக, தனியாக சென்று வங்கியிலிருந்து பணத்தை எடுத்து வருவது வழக்கம் என்பதால், சம்பந்தப்பட்ட தலைமையாசிரியர் போலீசாரின் உதவியை நாடவில்லை என்பது தொடக்க கட்ட விசாரணையில் தெரிய வந்ததாக, காஜாங் மாவட்ட போலீஸ் தலைவர் அசிஸ்டன் கமிஸ்னர் முஹமட் சாயிட் ஹசான் தெரிவித்தார்.

அந்த கொள்ளை சம்பவம் தொடர்பில், சிலரிடமிருந்து வாக்குமூலம் பதிவுச் செய்யப்பட்டுள்ளதோடு, CCTV இரகசிய காமிரா பதிவும் ஆராயப்பட்டுள்ளது.

 Tags
10 years

he

police escort

said

since

The headmaster

went out

Without


வீட்டை நோக்கி துப்பாக்கிச் சூட்டை மேற்கொண்ட மோட்டார்சைக்கிளோட்டி ; போலீஸ் வலைவீச்சு

பாகான் செராய், ஜூலை 4 – குவாலா கூலாவிலுள்ள, வீடொன்றை நோக்கி சுட்டதாக நம்பப்படும் ஆடவன் ஒருவனை போலீசார் தேடி வருகின்றனர்.

கடந்த செவ்வாய்கிழமை, அதிகாலை மணி மூன்று வாக்கில் அச்சம்பவம் நிகழ்ந்தது.

மனைவி மற்றும் நான்கு பிள்ளைகளுடன் வசிக்கும் அந்த 56 வயது நபர், திடீரென வீட்டின் வெளியே பேரிரைச்சலுடன் கூடிய துப்பாக்கி வேட்டுச் சத்தத்தை கேட்டதாக, அவசர அழைப்பு விடுத்ததை தொடர்ந்து, போலீசார் சம்பவ இடத்திற்கு விரைந்ததாக, பேராக் மாநில போலீஸ் தலைவர் டத்தோ ஸ்ரீ முஹமட் யூஸ்ரி ஹசான் தெரிவித்தார்.

எனினும், அச்சம்பவத்தில் உயிருடற் சேதம் எதுவும் பதிவுச் செய்யப்படவில்லை.

சம்பவ இடத்தில் மேற்கொள்ளப்பட்ட சோதனையின் வாயிலாக, அங்கு நிறுத்தி வைக்கப்பட்டிருந்த கார், மோட்டார் சைக்கிள் மற்றும் வீட்டின் கதவில் துப்பாக்கி தோட்டா துளைத்த அடையாளம் கண்டுபிடிக்கப்பட்டதோடு, 9 மில்லிமீட்டர் தோட்டாக்களும் கண்டெடுக்கப்பட்டன.

மோட்டார் சைக்கிளில் வந்த ஆடவன் ஒருவன் சம்பந்தப்பட்ட வீட்டை நோக்கி சில முறை சுட்டதும் தொடக்க கட்ட விசாரணையில் தெரிய வந்துள்ளது.

அச்சம்பவத்துக்கான காரணத்தை போலீசார் ஆராய்ந்து வருகின்றனர்.

 Tags
bermotosikal tembak

ke arah rumah

Polis buru lelaki


திராட்சை சாப்பிடுவது வயதானவர்களின் கண் ஆரோக்கியதற்கு வித்திடும்; ஆராய்ச்சியாளர்கள் தகவல்

சிங்கப்பூர், அக்டோபர் 10 – பொலிபெனோல்ஸ் மற்றும் ஆன்டிஆக்சிடெண்ட் நிறைந்த திராட்சைப் பழங்கள், தோலை பாதுகாக்கும் முக்கிய ஊட்டச்சத்தாக கருதப்படுகிறது.

அதோடு நின்று விடாமல், திராட்சையை வழக்கமாக உட்கொள்வது, கண் ஆரோக்கியதிற்கு குறிப்பாக வயதானவர்களுக்கு அதிக நன்மைகளை கொண்டு வருமென, சிங்கப்பூரை தளமாக கொண்ட ஆராய்ச்சியாளர்கள் சிலர் கூறியுள்ளனர்.

திராட்சை உண்பதற்கு சுவையாக இருப்பதோடு, நமது சருமத்தின் ஆரோக்கியத்திற்கும், அழகுக்கும் வித்திடுகிறது.

சருமம் சுறுங்கி வயதான தோற்றத்தை தவிர்க்க உதவுவதோடு, சில வகை இருதய நோய்களையும் அது தடுக்கிறது.

அது போதாது என, தற்போது கண் ஆரோக்கியத்திற்கும் உதவும் திராட்சை பழங்களை அனைவரும் உட்கொள்ள வேண்டுமென, ஆராய்ச்சியாளர்கள் வலியுறுத்தியுள்ளனர்.

கண் ஆரோக்கியத்தில் திராட்சையின் பயன்பாடு தொடர்ப்பில் மேற்கொள்ளப்பட்டிருக்கும் முதல் ஆய்வாக இது கருதப்படுகிறது.

சிங்கப்பூரை சேர்ந்த 34 வயதானவர்கள், இந்த 16 வார ஆராய்ச்சிக்கு உட்படுத்தப்பட்டனர்.

அந்த ஆய்வின் அடிப்படையில், திராட்சையை உட்கொள்வதால், கண் சார்ந்த திறன்கள் அல்லது பார்வை தொடர்ந்து மேம்படும் அல்லது ஆரோக்கியமான நிலையில் இருக்கும் என்பது உறுதிப்படுத்தப்பட்டுள்ளதோடு, அந்நாட்டின் அறிவியல் கண்டுபிடிப்புகள் சார்ந்த Food & Function இதழிலும் அது பிரசுரிக்கப்பட்டுள்ளது.

 Tags
can benefit

Eating grapes

eye health in older adults

researchers find


மூளையில் இரட்டையின் கருவை சுமந்த ஒரு வயது சிறுமி

ஷங்காய், மார்ச் 19 – சீனா, ஷங்காயில் ( Shanghai), இன்னும் பிறக்காத இரட்டை குழந்தைகளில் ஒன்று, 1 வயது சிறுமியின் மூளையில் உயிர் வாழ்ந்து கொண்டிருப்பதைக் கண்டு மருத்துவர்கள் அதிர்ச்சி அடைந்தனர்.

‘கருவிற்குள் கரு உருவாகும்’ மிக அரிதான சம்பவங்களில் அபூர்வமாக இப்படியொரு நிகழ்வு நடந்திருக்கிறது.

நடமாடுவதில் சிரமத்தை எதிர்நோக்கியதோடு,தலை பெரியதாகி கஷ்டப்பட்ட சம்பந்தப்பட்ட 1 வயது சிறுமி சிகிச்சைக்காக மருத்துவமனைக்கு கொண்டு வரப்பட்ட போது, இந்த அதிர்ச்சி மருத்துவர்களுக்கு காத்திருந்தது.

மூளையில் இருந்த கரு, ரத்த விநியோகம் இருந்ததால் உயிரோடு இருந்ததாகவும், எனினும், அந்த கரு வளர்ச்சி பெறவில்லை . அதையடுத்து வளச்சி பெறாத அந்த கருவை மருத்துவர்கள் அகற்றினர்.

கர்ப்பம் தரிக்கும் தொடக்க காலத்தில், பெண் முட்டையில் ஆண் விந்தணுவின் கருத்தரிப்பால் செல்கள் உருவாகின்றன. அப்படி உருவாகும் செல்கள் சரியாகப் பிரியத்தவறும் போது இந்தகைய குறைபாடு ஏற்படுகிறது.

மிக அரிதாக ஏற்படும் இந்த நிகழ்வினை, மருத்துவர்கள் ‘ஒட்டுண்ணி இரட்டையர்’ எனவும் குறிப்பிடுவர்.

 Tags
alive

child

china

found hosting

in brain

in Shanghai

one year

unborn twin


கோடிக்கணக்கான ரிங்கிட் லஞ்சம் தொடர்பில் அரசாங்கத்துறையின் இயக்குனர் உட்பட நால்வரை எம்.ஏ.சி.சி கைது செய்தது

கோலாலம்பூர், அக் 11- கோடிக்கணக்கான ரிங்கிட் லஞ்சம் வாங்கியது மற்றும் லஞ்சம் பெற்றது தொடர்பில் அரசாங்கத் துறையின் இயக்குனர் உட்பட நான்கு தனிப்பட்ட நபர்களை எம்.ஏ.சி.சி எனும் மலேசிய ஊழல் தடுப்பு ஆணையம் கைது செய்துள்ளது. அரசாங்கத்துறையின் இயக்குனருடன், நிறுவன உரிமையாளர, மற்றும் த்ருஷ்த் முதலீட்டு நிறுவனத்தின் நிர்வாகியும் கைது செய்யப்பட்டவர்களில் அடங்குவர் என எம்.ஏ.சி.சி க்கு அணுக்கமான தகவல் மூலம் தெரியவந்துள்ளது. அந்த சந்தேகப் நபர்கள் அனைவரும் 30 மற்றும் 50 வயதுக்குட்பட்டவர்கள் என்பதோடு அவர்கள் சாட்சியம் வழங்குவதற்கு வரும்படி அழைப்பு விடுக்கப்பட்டதைத் தொடர்ந்து சரவா எம்.ஏ.சி.சி அலுவலகத்தில் கைது செய்யப்பட்டனர். 44.4 மில்லியன் ரிங்கிட் மதிப்புடைய நீர் விநியோகத்திற்கான இரண்டு திட்டங்களை குறிப்பிட்ட நிறுவனம் ஒன்று பெறுவதற்காக 2018 ஆம் ஆண்டு முதல் 2021 ஆம் ஆண்டு வரை முக்கிய சந்தேகப் நபரான நிறுவனத்தின் உரிமையளார் லஞ்சம் பெற்றுள்ளார்.

அவரின் சார்பில் ரொக்க லஞ்சம் மற்றும் சொத்துக்களைப் பெற்ற சந்தேகத்தின் பேரில் த்ருஷ்த் முதலீட்டு நிறுவனத்தின் நிர்வாகி கைது செய்செய்யப்பட்டார். அவர்கள் கைது செய்யப்பட்டதை எம்.ஏ.சி.சி சிறப்பு நடவடிக்கை பிரிவின் இயக்குனர் தந் காங் சாய் உறுதிப்படுத்தினார்.

 Tags
arrests four including govt department director

macc

over millions bribes


நான்கு மாநிலங்களில் வெள்ள அபாயம் ; தயார் நிலையில் இருக்குமாறு பொதுமக்களுக்கு நினைவுறுத்தல்

கோலாலம்பூர், அக்டோபர் 13 – கெடாவில் சில பகுதிகள் உட்பட சிலாங்கூர், சபா மற்றும் சரவாக் ஆகிய மாநிலங்களில், அடுத்த 12 மணி நேரத்திற்கு, இடியுடன் கூடிய அடை மழை பெய்தால், வெள்ளம் ஏற்படும் சாத்தியத்தை எதிர்கொள்ள தயார் நிலையில் இருக்குமாறு, வடிகால் – நீர்பாசனத் துறை அறிவிப்பு வெளியிட்டுள்ளது.

வானிலை ஆய்வுத் துறை, தென்கிழக்காசியா – ஓசியானியா வெள்ள வழிகாட்டல் மையம் உட்பட வடிகால் – நீர்பாசன துறையின் வெள்ள முன்னறிவிப்பு மாதிரிகள் அடிப்படையில், அந்த அறிவிப்பு வெளியிடப்பட்டுள்ளது.

கெடாவில், பாடாங் தெராப், சிக் ஆகிய மாவட்டங்கள் வெள்ளத்தால் பாதிக்கப்படும் சாத்தியத்தை எதிர்நோக்கியுள்ளன.

சிலாங்கூரில், பெட்டாலிங் மாவட்டத்திலுள்ள, ஹிகாம், டாமான்சாரா ஆகிய பகுதிகளிலும், கிள்ளான் மாவட்டத்திலுள்ள, காப்பார், பண்டமாரன் ஆகிய பகுதிகளிலும் அடை மழை பெய்யுமென கணிக்கப்பட்டுள்ளது.

இவ்வேளையில், சபாவில், சண்டகானிலும், சரவாக்கில் சமரஹானிலும், கூச்சிங்கிலும் வெள்ள எச்சரிக்கை விடுக்கப்பட்டுள்ளது.

அதனை முன்னிட்டு, வெள்ளம் ஏற்பட்டால் அதனை எதிர்கொள்ள மக்கள் தயார் நிலையில் இருக்குமாறு வடிகால் – நீர்பாசனத் துறை ஓர் அறிக்கை வாயிலாக கேட்டுக் கொண்டுள்ளது.

மேல் விவரங்களுக்கு, அவ்வப்போது, https://public info bank it.water.gov.my அகப்பக்கம் அல்லது PublicInfoBanjir முகநூல் அல்லது JPS_InfoBanjir டிவிட்டர் கணக்குகளை பொதுமக்கள் வலம் வரலாம்.

 Tags
Banjir kilat

di 4 negeri

Risiko


48 நடனமணிகள்  படைத்த  ஸ்கந்த புராண  நாட்டிய நாடகம்

ஈப்போ, பிப் 27 – பேரா மாநிலத்தில் மட்டுமின்றி நாடு தழுவிய நிலையில் பிரசித்திப் பெற்ற நிர்த்திய ஜோதி நடனப் பள்ளியைச் சேர்ந்த 48 நடமணிகள் இரண்டு மணி் நேரம் இடைவிடாது ‘ ஸ்கந்த புராண ‘ நாட்டிய நாடகத்தை படைத்து ரசிகர்களின் பாராட்டை பெற்றனர். பத்துகாஜாவில் உள்ள ஸ்ரீ சுப்பிரமணியர் ஆலய திருமண மண்டபத்தில் நடைபெற்ற இந்த நாட்டிய நிகழ்விற்கு அதன் ஆலயத் தலைவர் டாக்டர் சு. சுப்பிரமணியம் சிறப்பு வருகை புரிந்து உரையாறினார்.

இந்த நாட்டிய நாடகத்தை சிறந்த முறையில் படைத்த அதன் ஆசிரியர் நாட்டிய பேரொலி , மலேசிய சுவர்ணமுகி ஸ்ரீ மதி ரத்னா உமா மனோகரனை வெகுவாக பாராட்டினார். இதில் பங்கேற்ற மாணவிகள் பம்பரம் போல் சுழன்று , நாடகம் முடியும் வரை அவர்கள் ஏற்றுக்கொண்ட பாத்திரத்தை சிறப்பான முறையில் படைத்து ரசிகர்களின் பாராட்டை பெற்றனர். முருகப் பெருமாணின் வரலாற்றை கூறும் கதைகள் படைப்புகள் மிகவும் அற்புதமான முறையில் சித்தரித்து காட்டப்பட்டது தத்ரூபமாக இருந்தது என டாக்டர் சுப்ரமணியம் புகழாரம் சூட்டினார்.

தமது நாட்டிய வகுப்பில் பயின்ற மாணவிகள் வழங்கிய ஒத்துழைப்பே இந்த வெற்றிக்கு காரணம் என 35 காலமாக நாட்டிய துறையில் பரந்த அனுபவத்தை கொண்டுள்ள நடன ஆசிரியை ரத்னா உமா மனோகரன் தெரிவித்தார்.

 Tags
48 dancer created

drama

Skanda Purana Dance


FA கிண்ண இறுதியாட்டம் ; மோதலில் இரசிகரின் மூக்கு உடைந்தது

இஸ்கண்டார் புத்ரி , ஜூலை 24 – சுல்தான் இப்ராஹிம் அரங்கில், கடந்த சனிக்கிழமை நடைபெற்ற, JDT அணிக்கும் கேல் சிட்டி அணிக்கும் இடையிலாக, இறுதியாட்டத்தின் போது, மூக்கு உடையும் அளவிற்கு தாக்கப்பட்ட நபர் ஒருவர் போலீஸ் புகார் செய்துள்ளார்.

நேற்று ஞாயிற்றுகிழமை, காலை மணி 11.50 வாக்கில், சுங்கை பெசி போலீஸ் நிலையத்தில் அந்நபர் புகார் செய்ததை, இஸ்கண்டார் புத்ரி போலீஸ் தலைவர் அசிஸ்டன் கமிஸ்னர் ரஹ்மாட் அரிபின் உறுதிப்படுத்தினார்.

JMF எனும் ஜொகூர் உதவி இராணுவ படையால் அவர் தாக்கப்பட்டதாக நம்பப்படுகிறது.

கோலாலம்பூருக்கு திருபிய பின்னர், முக்ரீஸ் துணை வேந்தர் மருத்துவமனையில் அவர் அனுமதிக்கப்பட்டிருக்கும் வேளை ; தற்சமயம் அவரது உடல் நிலை சீராக இருப்பதாக கூறப்படுகிறது.

தாக்குதலில், அவருக்கு மூக்கு உடைந்ததையும், தலையிலும், கண்ணிலும் இரத்த காயத்திற்கு இலக்கானதையும், உடல் முழுவதும் வீக்கம் காணப்படுவதையும் மருத்துவ அதிகாரிகள் உறுதிப்படுத்தியுள்ளனர்.

அச்சம்பவம் தொடர்பில் விசாரணை மேற்கொள்ளப்படும் வேளை ; தகவல் அறிந்த பொதுமக்கள் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
dipukul pada final Piala

Penyokong bola sepak patah hidung


கடந்த ஆண்டில்    1,000 த்திற்கும்    மேற்பட்ட  சிறார்கள்    துன்புறுத்தல்

கோலாலம்பூர், மார்ச் 28 – ஆயிரத்திற்கும் மேற்பட்ட சிறார்கள் கடந்த ஆண்டில் உடல் ரீதியில் துன்புறுத்தப்பட்டுள்ளதாக மகளிர் , குடும்பம் மற்றும் சமூக மேம்பாட்டுத்துறை அமைச்சர் Nancy Shukri தெரிவித்தார். 679 சிறுவர்களும் , 622 சிறுமிகளும் துன்புறுத்தப்பட்டுள்ளர். நாடு தழுவிய நிலையில் சிறார்கள் துன்புறுத்தல் சம்பந்தப்பட்ட 1,301 சம்பவங்கள் நிகழ்ந்துள்ளன. கடந்த இரண்டு ஆண்டுகளில் பாலர் பள்ளிகளிலும் மழலையர் பராமரிப்பு மையங்களிலும் 300க்கும் மேற்பட்ட சிறார் துன்புறத்தல் சம்பவங்கள் நிகழ்ந்துள்ளன. பதிவு பெற்ற மற்றும் பதிவு பெறாதா பாலர் பள்ளிகள் மற்றும் மழலையர் பராமரிப்பு மையங்களிலும் சிறார் துன்புறுத்தல் சம்பவங்கள் நடந்துள்ளதாகவும் Nancy தெரிவித்தார்.

 Tags
000

abused

children

last year

Over 1

physically


திடிரென அதிகரித்த வாடிக்கையாளர்கள்; சிக்கலில் சிக்கியுள்ள ‘அக்கா நாசி லெமாக்’

ஶ்ரீ கெம்பாங்கான், ஏப் 24 –  பொதுவாகவே வியாபாரத்தில் வாடிக்கையாளர்கள் போதவில்லை என்பதுதான் பலருக்கும் பிரச்சனையே. ஆனால், அண்மையில் பிரபலமாகிய  ஶ்ரீ கெம்பாங்கான் ‘அக்கா நாசி லெமாக்’ சங்கீதாவுக்கோ திடிரென எதிர்பார்க்காத அளவுக்கு அதிகரித்த் வாடிக்கையாளர் எண்ணிக்கையே ஒரு சிக்கலாக உருவெடுத்திருக்கிறது.

கடை திறப்பதற்கு முன்பாகவே பல மணி நேரம் காத்திருக்கும் கூட்டம், ஒருவரே 20 வரைக்குமான பொட்டலங்களை வாங்குவது, நீண்ட வரிசையில் 3,4 மணி நேரம் காத்திருப்பவர்களுக்கு நாசி லெமாக் கிடைக்காத சூழ்நிலை, இதனால் அங்கு வெடிக்கிறது சர்ச்சை.

திடிரென்று சமூக ஊடகம் வாயிலாக பிரபலமான சங்கீதாவுக்கு கிடைத்திருக்கின்ற ஆதரவை நாம் வரவேற்கின்றோம். ஒரு இந்தியப் பெண்மணியின் வியாபாரத்திற்கு மழை வெயில் என பாராது எல்லா இனத்தவரும் காத்திருந்து நாசி மெலாக்கை வாங்கிச் செல்வதை பார்க்க்கும்போது மகிழ்ச்சியளிக்கிறது.

அதே சமயத்தில் எதிர்பார்க்காத அளவுக்கு வருகின்ற வாடிக்கையாளர்களின் தேவையை பூர்த்தி செய்கின்ற வியாபார விரிவாக்கத்திற்கான அவகாசத்தை அவருக்கு வழங்க வேண்டும் என வாடிக்கையாளர்கள் புரிந்துக் கொண்டால் சங்கீதாவின் வியாபார நடவடிக்கை இன்னும் சுமூகமாக இருக்கும். பல மணி நேரம் காத்திருக்கும் வாடிக்கையாளர்கள் அங்கேயே சர்ச்சையை ஏற்படுத்தி காணொலிகளை வெளியிடுவது சங்கீதாவுக்கு பிரச்சனையாக முடியலாம்.

‘அக்கா நாசி லெமாவிற்கு ஆதரவு தருகின்றோம் என்ற பெயரில் உபத்திரம் தராமல் பார்த்துக் கொள்வோமே

 Tags
A sudden

in customers; 'Akka Nasi Lemak'

in trouble

increase


நேப்பாளத்தில்  நிலச்சரிவு  வெள்ளம்  38 பேர் மரணம்

காட்மண்டு , ஆக 8- நேப்பாளத்தில் பெய்த கடுமையான மழையினால் ஏற்பட்ட வெள்ளம் மற்றும் நிலச்சரிவைத் தொடர்ந்து இதுவரை 38 பேர் மாண்டனர். . நேப்பாள தலைநகர் காட்மண்டு உட்பட பல இடங்களில் மோசமாக வெள்ளம் ஏற்பட்டதாக அறிவிக்கப்பட்டது. இதுவரை 38 பேர் மரணம் அடைந்தது உறுதிப்படுத்தப்பட்டதோடு 33 பேர் காணவில்லையென அறிவிக்கப்பட்டது. காட்மண்டுவுக்கு அருகே ஒரு கிராமத்தில் நிலச்சரிவு ஏற்பட்டதைத் தொடர்ந்து அறுவர் காணவில்லை . நிலச்சரிவினால் முக்கிய நெடுஞ்சாலைகளில் முட்டுக்கட்டை ஏற்பட்டுள்ளது. தொடர்ச்சியாக பெய்துவரும் மழையினால் காட்மண்டு பள்ளத்தாக்கில் பக்மதி ஆற்றில் வெள்ளம் கரைபுரண்டு ஓடுவதால் தலைநகர் காட்மண்டுவில் பல இடஙகளில் உள்ள வீடுகள் வெள்ளத்தில் பாதிக்கப்பட்டன.

 Tags
floods kill 38

landslides

so far as monsoon rains lash Nepal


குறைந்த   சம்பளமும்  வேலையில்லா   திண்டாட்டமும்  இளையோர்  திவாலாகுவற்கு  காரணமாகும் பொருளாதார நிபுணர் தகவல்

கோலாலம்பூர், ஜூன் 4- வேலையில்லா திண்டாட்டமும், குறைந்த சம்பளமும் இன்றைய இளைஞர்கள் திவாலில் சிக்குவதற்கு முக்கிய காரணம் என மலேசிய அறிவியல் மற்றும் தொழிற்நுட்ப பல்கலைக்கழகத்தின் பொருளாதார நிபுணரான Geoffrey Williams தெரிவித்திருக்கிறார். 25 முதல் 34 வயதுடைய 32 விழுக்காட்டினர் வேலையில்லாமல் இருந்ததாக கடந்த ஆண்டின் வேலை சந்தையின் நான்காவது காலாண்டு அறிக்கையில் தெரியவருவதாக அவர் கூறினார். 25 முதல் 34 வயதுடைய பிரிவினர்களில் அவர்களது சராசரி வருமானம் 2,053 ரிங்கிட்டுக்கும் குறைவாகும் என வில்லியம் சுட்டிக்காட்டினார். குறைந்த வருமானம் மற்றும் வேலையில்லா திண்டாட்டம்தான் இன்றைய இளம் தலைமுறையினர் மட்டுமின்றி வருமானம் குறைந்த பிரிவினரின் பிரச்சனையாக இருப்பதாக அவர் கூறினார்.

 Tags
go bankrupt

Low wage

say economists

unemployment causes

youth to


மாணவர்களிடையே அதிகரிக்கும் மின் சிகரெட்; பெற்றோர்கள் கவலை

கோலாலம்பூர், ஏப் 5 – பள்ளி மாணவர்கள் மத்தியில் Vape எனப்படும் மின் சிகரெட் பயன்பாடு தொடர்ந்து அதிகரித்து வருவது பல பெற்றோர்களுக்கு பெரும் கவலையை ஏற்படுத்தியுள்ளதாக பினாங்கு பயனீட்டார் சங்கத்தின் கல்வி அதிகாரி NV சுப்பராவ் தெரிவித்திருக்கிறார். 18 வயதுக்கும் குறைவானவர்கள் சிகரெட் வாங்குவதற்கு தடைவிதிக்கப்பட்டுள்ள போதிலும் நிக்கோடின் நச்சுத் தன்மை கொண்ட மின் சிகரெட்டுகள் பரவலாக விற்கப்படுகிறது. அதனால் அதிக அளவில் பள்ளி மாணவர்கள் சுலபமாக பெற முடிவதோடு அதற்கு அடிமையாகி விடுகின்றனர்.

தொடக்க, இடைநிலைப்பள்ளி மற்றும் பல்கலைக்கழக மாணவர்கள் மத்தியில் மின் சிகரெட்டுக்களை பயன்படுத்தும் எண்ணிக்கை அதிகரித்திருப்பது இதற்கு உதாரணம். மலேசியாவில் 50 லட்சம் பேர் புகை பிடிப்பதோடு 15லட்சம் பேர் மின் சிகரெட்டுகளை பயன்படுத்திவரும் புள்ளி விவரம் கவலையளிப்பதாக அவர் தெரிவித்தார். இதனிடையே சுகாதார அமைச்சின் கீழ் செயல்பட்டுவரும் விஷ வாரியம், நிகோட்டின் இப்போது விஷ சட்டத்தின் கீழ் இனி இடம்பெறாது என்று கூறியிருப்பதும் அதிர்ச்சியை ஏற்படுத்தியிருப்பதாக சுப்பராவ் தெரிவித்தார்.

 Tags
by school students

Increasing use

of vapes

parents are worried


மிட்லண்ட்ஸ்  தமிழ்ப்பள்ளியில் தேசிய நிலையிலான  சதுரங்கப் போட்டி-   824 மாணவர்கள் பங்கேற்பு

ஷா ஆலம், ஜூலை 31- மிட்லண்ட்ஸ் தமிழ்ப்பள்ளி பெற்றோர் ஆசிரியர் சங்கம் மற்றும் தி ரெப்பிட் க்நைட் அகாடமி ஏற்பாட்டில் அண்மையில் மிட்லண்ட்ஸ் மாநாட்டு மையத்தில் நடைபெற்ற தேசிய நிலையிலான சதுரங்கப் போட்டியில் நாடு முழுவதும் உள்ள தமிழ்ப்பள்ளிகளைச் சேர்ந்த 824 மாணவர்கள் பங்கு கொண்டனர். சதுரங்கப் போட்டியில் தமிழ்ப்பள்ளி மாணவர்களின் ஆற்றலை வெளிக்கொணரும் நோக்கில் நடத்தப்பட்ட இந்த போட்டிக்கு பள்ளி மேலாளர் வாரியம், முன்னாள் மாணவர் சங்கம், மிட்லண்ட்ஸ் ஸ்ரீ மகா மாரியம்மன் ஆலயம், மிட்லண்ட்ஸ் கூட்டுறவுக் கழகம் ஆகிய தரப்பினரும் ஆதரவு வழங்கினர். இந்தப் போட்டியை பள்ளியின் மேலாளர் வாரியத் தலைவர் கே. உதயசூரியன் தொடக்கி வைத்தார். சதுரங்கப் போட்டியின் மீதான ஈடுபாட்டை தமிழ்ப்பள்ளி மாணவர்கள் மத்தியில் அதிகரிப்பதை நோக்கமாக கொண்டு நடத்தப்பட்ட இந்தப் போட்டியில் சிலாங்கூர், பேராக், பினாங்கு, கெடா, நெகிரி செம்பிலான், மலாக்கா, பகாங், ஜோகூர். கூட்டரசு பிரதேசம் ஆகிய மாநிலங்களிலிருந்து மாணவர்கள் கலந்து கொண்டனர். தங்கள் பிள்ளைகளுக்கு உற்சாகமூட்டுவதற்காக 1,500க்கும் மேற்பட்ட பெற்றோர்களும் இந்நிகழ்வுக்கு வருகை தந்திருந்தனர்.

கடந்தாண்டு முதன் முறையாக இந்த போட்டி நடத்தப்பட்ட போது அதில் 520 மாணவர்கள் கலந்து கொண்ட நிலையில் இவ்வாண்டில் அந்த எண்ணிக்கை 824 மாணவர்களாக அதிகரித்துள்ளது. இந்த போட்டி 8 வயதுக்கும் கீழ், 10 வயதுக்கும் கீழ், 12 வயதுக்கும் கீழ், 18 வயதுக்கும் கீழ் என நான்கு பிரிவுகளாக நடத்தப்பட்டது.

இப்போட்டியின் குழுப் பிரிவில் ஜென்ஜாரோம் தமிழ்ப்பள்ளி முதல் இடத்தையும் சுங்கை வாங்கி தமிழ்ப்பள்ளி இரண்டாம் இடத்தையும் ஃபிளெட்சர் தமிழ்ப்பள்ளி மூன்றாம் இடத்தையும பிடித்தன. 8 வயது மாணவிகளுக்கான போட்டியி சுங்கை ரெங்கம் தமிழ்ப்பள்ளி மாணவியான ஐஸ்ரேயா சங்கரான் ராவ் வெற்றி பெற்றார்.

தேசிய நிலையிலான இந்த சதுரங்கப் போட்டி ஆண்டுதோறும் மிட்லண்ட்ஸ் தமிழ்ப்பள்ளியில் நடத்தப்படும் என்று பள்ளியின் மேலாளர் வாரியத் தலைவர் உதயசூரியன் கூறினார். இந்த போட்டிக்கு சிறப்பான முறையில் ஆதரவு வழங்கிய பள்ளிகளுக்கு நன்றி தெரிவித்துக் கொண்ட பள்ளியின் பெற்றோர் ஆசிரியர் சங்கத் தலைவர் இளங்கோவன், வரும் ஆண்டுகளில் மேலும் அதிகமாள பள்ளிகள் இப்போட்டியில் பங்கேற்கும் எனத் தாங்கள் எதிர்பார்ப்பதாகக் கூறினார்.

 Tags
824 students participated

at Midlands Tamil School

National Level Chess Tournament


தாமான் ஸ்ரீ மூடாவில்  வெள்ளத்தினால்  பாதிக்கப்பட்டவர்கள் சிவில் வழக்கு தொடுப்பதற்கு  உயர் நீதிமன்றம் அனுமதி

கோலாலம்பூர், ஜூலை 7- 2021 ஆம் ஆண்டு, டிசம்பர் மாதம் ஷா ஆலாம் தாமான் ஸ்ரீ மூடாவில் ஏற்பட்ட வெள்ள பாதிப்பு தொடர்பில் அலட்சியம் மற்றும் சட்டப்பூர்வ பணியை மீறியதற்காக ஷா ஆலாம் மாநகர் மன்றம் மற்றும் KDEB கழிவு நிர்வாக நிறுவனத்திற்கு குடியிருப்புவாசிகள் தொடுத்த வழக்கை தொடர்வதற்கு உயர்நீதிமன்றம் அனுமதி வழங்கியுள்ளது. குடியிருப்பு வாசிகளின் வழக்கு மனுவை நிராகரிக்கும்படி MBSA எனப்படும் ஷா அலாம் மாநகர் மன்றம் மற்றும் KDEB waste management Sdn Bhd செய்திருந்த வழக்கு மனுவை உயர் நீதிமன்றம் தள்ளுபடி செய்தது.

தாமான் ஸ்ரீ மூடா குடியிருப்பாளர்களில் 50 பேர் வெள்ள சேதத்திற்காக ஷா ஆலாம் மாநகர் மன்றம், KDEB waste Management மற்றும் இதர எண்மருக்கு எதிராக 3.8 மில்லியன் ரிங்கிட் இழப்பீடு கோரி சிவில் வழக்கு மனுவை தாக்கல் செய்தனர். தாமான் ஸ்ரீ மூடா வட்டாரத்தில் பல மேம்பாடு திட்டங்களுக்கு ஷா அலாம் மாநகர் மன்றம் அனுமதி வழங்கியது மற்றும் KDEB நிறுவனம் கும்பைகளை அகற்றத் தவறியது பெரிய வெள்ளப் பேரிடருக்கு காரணம் என குடியிருப்பு வாசிகள் வழக்கு தொடுத்துள்ளனர். குடியிருப்பு வாசிகள் தொடுத்துள்ள இந்த சிவில் வழக்கை தொடர்வதற்கு நீதிபதி Zaki Abdul Waha அனுமதியளித்துள்ளதாக பாதிக்கப்பட்ட மக்களின் சார்பில் ஆஜரான வழக்கறிஞர் V. Vimal Arasan தெரிவித்தார். முழு விசாரணையில் பல்வேறு விவகாரங்கள் குறித்து செவிமடுக்கப்பட வேண்டியுள்ளதால் இந்த வழக்கை தொடர்வதற்கு நீதிபதி அனுமதி வழங்கியுள்ளதாக விமல் அரசன் கூறினார்.

 Tags
Court orders

negligence trial to proceed

Taman Sir Muda flood


கற்பழிப்பு குற்றச்சாட்டு ; நீதிமன்றத்தில் ஒளிபரப்பப்பட்ட வீடியோ சாட்சியம் வாயிலாக மறுத்த டிரம்ப்

தமக்கு எதிராக கற்பழிப்பு குற்றச்சாட்டை சுமத்தியுள்ள பெண் செய்தியாளரை, ‘மனநலம் பாதிக்கப்பட்டவர்’ என டிரம்ப் குறிப்பிட்டுள்ளார்.

நேற்று நடைபெற்ற, தமக்கு எதிரான பாலியல் வன்கொடுமை மற்றும் சிவில் அவதூறு வழக்கு விசாரணையின் போது, நீதிபதள் முன்னிலையில் டிரம்பின் காணொளி ஒளிபரப்பப்பட்டது.

“அவர் பொய் சொல்கிறார். அவர் ஒரு நோயாளி என நான் நம்புகிறேன். அவருக்கு உண்மையில் மனநலம் சரியில்லை’ என டிரம்ப் அந்த காணொளியில் குறிப்பிட்டுள்ளார்.

1990-ஆம் ஆண்டு வாக்கில், பேரங்காடி ஒன்றின் உடை மாற்றும் அறையில், டிரம்ப் தம்மை கற்பழித்ததாக, E.Jean Carroll எனும் அந்த முன்னாள் செய்தியாளர் குற்றம்சாடியுள்ளார்.

அதே சமயம், அந்த கற்பழிப்பு தொடர்பில் தாம் பொய் சொல்வதாக கூறிய டிரம்பிற்கு எதிராக அப்பெண் சிவில் அவதூறு வழக்கையும் தொடுத்துள்ளார்.

அந்த குற்றச்சாட்டை டிரம்ப் தொடர்ந்து மறுத்து வந்தாலும், அப்பெண்ணுக்கு எதிராக இதுவரை அவர் கிரிமினல் வழக்கு எதையும் தொடுக்கவில்லை என்பது குறிப்பிடத்தக்கது.

 Tags
in court

rape allegation in video

testimony played

Trump denies


Ecuador-ரில்  நிலச் சரிவு , எழுவர் மரணம்  ; 50 பேர் காணவில்லை

கியுட்டோ , மார்ச் 28 – தென் அமெரிக்க நாடான Ecuador-ரில் ஏற்பட்ட நிலச்சரிவில் எழுவர் மரணம் அடைந்த வேளையில் சுமார் 50 பேர் காணவில்லை என அறிவிக்கப்பட்டுள்ளது. அந்த நாட்டில் பல மாதங்களாக தொடர்ந்து கடுமையாக மழை பெய்து வருவதைத் தொடர்ந்து அங்கு அடிக்கடி நிலச்சரிவு மற்றும் வெள்ளப் பேரிடர் ஏற்பட்டு வருகின்றன. தலைநகர் கியுட்டோவின் தெற்கே 300 கிலோமீட்டர் தொலைவில் ஒரு கிராமத்திலுள்ள 12 க்கும் மேற்பட்ட வீடுகள் புதையுண்டதில் 21 பேர் காயம் அடைந்தனர். பாதிக்கப்பட்ட பகுதிகளில் இடிபாடுகளில் சிக்கிக் கொண்டவர்களை மீட்கும் நடவடிக்கைகள் தொடர்ந்து மேற்கொள்ளப்பட்டு வருகின்றன.

 Tags
50 missing

in Ecuador landslide

Nearly

Seven dead


கூட்டு மோசடி  கும்பல்  முறியடிப்பு     8 பேர் கைது

கோலாலம்பூர், பிப் 12 – கூட்டு மோசடி கும்பலின் பின்னணியாக செயல்பட்ட அதன் தலைவி உட்பட 8 பேர் கைது செய்யப்பட்டதன் மூலம் 2015ஆம் ஆண்டு முதல் பல்வேறு மோசடியில் ஈடுபட்ட அக்கும்பல் முறியடிக்கப்பட்டது. கோலாலம்பூர், திரெங்கானு, பேரா மற்றும் நெகிரி செம்பிலானில் கடந்த ஜனவரி 27 ஆம் தேதி அக்கும்பலைச் சேர்ந்த இரண்டு ஆடவர்கள் உட்பட ஆறு பெண்கள் கைது செய்யப்பட்டதாக போலீஸ் செயலாளர் Noorsiah Saaduddin தெரிவித்தார். அக்கும்பலிடமிருந்து ஒரு ஆடம்பர கார், பல்வேறு கை தொலைபேசிகள் , ஏடிஎம் கார்டுகள் ஆகியவையும் பறிமுதல் செய்யப்பட்டதாக அவர் கூறினார்.

முதலில் கூட்டு அடிப்படையில் சேமிப்பு திட்டத்தை அறிமுகப்படுத்திய அக்கும்பல் பின்னர் 2021ஆம் ஆண்டு முதல் 250 ரிங்கிட் முதல் 20,000 ஆயிரம் ரிங்கிட் வரை இரண்டு முதல் ஐந்து மாதங்கள் சேமிக்கும் திட்டத்தை அறிமுகம் செய்ததோடு அந்த சேமிப்பிற்கு 15 விழுக்காடு முதல் 40 விழுக்காடுவரை லாபம் வழங்குவதாக கூறி மோசடி செய்துள்ளனர். இதுவரை அக்கும்பலுக்கு எதிராக 116 புகார்கள் பெறப்பட்டிருப்பதாக Noorsiah வெளியிட்ட அறிக்கையில் தெரிவித்துள்ளார். இந்த திட்டத்தில் முதலீடு செய்தவர்கள் 4.438 மில்லியன் ரிங்கிட் இழப்புக்கு உள்ளாகியுள்ளனர்

 Tags
7 others behind

arrest of mastermind

Cops confirm

illegal scheme


சூடானில்   சிக்கிக்கொண்ட    3 மலேசியர்கள்   நாடு திரும்பினர்

கோலாலம்பூர், மே 7 – சூடானில் கலவரத்திற்குள்ளான
Al Gaza
வட்டாரத்தில் சிக்கிக்கொண்ட மூன்று மலேசியர்கள்
22
நாட்களுக்குப் பின் இன்று அதிகாலை நாடு திரும்பினர்
.

49
வயதுடைய
Junaidah Selamat ,
அவரது பிள்ளைகளான
18
வயதுடைய
Mohamad Ashraf
மற்றும்
23
வயதுடைய
Juliana Ashraf
இன்று அதிகாலை மணி
4.15
அளவில் கோலாலம்பூர் அனைத்துலக விமான நிலையம் வந்தடைந்ததாக
Bernama
தெரிவித்தது
.

அதே வேளையில்
Junaidah Selamat –
ட்டின் சூடானிய கணவரான
54
வயதுடைய
Ashraf Gasim Elsimd
சவுதி அரேபிய குடியிருப்பு பெர்மிட் இல்லாததால் அவர் தொடர்ந்து சூடான் துறைமுகத்தில் சிக்கிக் கொண்டுள்ளார்
.

பதட்ட நிலையில் இருந்துவரும் சூடான் தலைநகர்
Khartoum
மிலிருந்து ஏற்கனவே வெளியேறிவிட்டதால் அவர் பாதுகாப்புடன் இருப்பதாக
Junaidah
தெரிவித்தார்
.

 Tags
from Sudan

Malaysians return


தாய்லாந்தின் முன்னாள் பிரதமர் தக்சினுக்கு விதிக்கப்பட்ட 8 ஆண்டு சிறைத் தண்டனை ஓராண்டாக குறைப்பு

பேங்கோக், செப்டம்பர் 2 – தாய்லாந்தின் முன்னாள் பிரதமர் தக்சின் ஷினவாட்டுக்கு (Thaksin Shinawatra) விதிக்கப்பட்ட எட்டாண்டுச் சிறைத் தண்டனை, ஓராண்டாக குறைக்கப்பட்டுள்ளது.

தாய்லாந்து மன்னர் மஹா வஜிரலோங்கோர்ன் வழங்கிய ஒப்புதல் அடிப்படையில் தக்சினின் தண்டனை காலம் குறைக்கப்பட்டுள்ளதாக, அரச மாளிகை அறிக்கை ஒன்றின் வாயிலாக தெரிவித்துள்ளது.

அரச மன்னிப்பு கோரி தக்சின் மனுவை சமர்பித்த ஒரு நாளுக்கு பின்னர், அந்த அறிவிப்பு வெளியிடப்பட்டுள்ளது.

தக்சின் தனது குற்றத்தை ஒப்புக்கொண்டுள்ளார். அதற்காக அவர் வருந்துகிறார்.

அதோடு உடல்நலம் குன்றி இருப்பதால் அவருக்கு விதிக்கப்பட்ட தண்டனை காலம் குறைக்கப்பட்டுள்ளதாக, அரச மாளிகை தனது அறிக்கையில் குறிப்பிட்டுள்ளது.

நாட்டின் வளர்ச்சியில் அவர் முக்கிய பங்காற்றியிருப்பதாலும், மன்னருக்கு தமது விசுவாசத்தை தெரிவித்திருப்பதாலும், தக்சினின் தண்டனை குறைக்கப்பட்டுள்ளது.

74 வயதான தக்சின், இரு முறை தாய்லாந்து பிரதமராக பதவி வகித்துள்ளார். எனினும், 2006-ஆம் ஆண்டு இராணுவ புரட்சி வாயிலாக, அவர் பதவி வீழ்த்தப்பட்டார்.

கடந்த 15 ஆண்டுகளாக நாடு கடந்து வாழ்ந்த அவர், ஊழல், அதிகாரத்தை தவறாக பயன்படுத்திய குற்றங்களுக்காக, கடந்த மாதம் 22-ஆம் தேதி தாய்லாந்து வந்தடைந்தவுடன் உடனடியாக கைதுச் செய்யப்பட்டு, சிறையில் அடைக்கப்பட்டார் என்பது குறிப்பிடத்தக்கது.

 Tags
kepada setahun

Raja Thailand kurangkan hukuman penjara Thaksin


ஹடி அவாங் மீது நீதிமன்றத்தில் குற்றம் சாட்ட போலிஸ் பரிந்துரை

கோலாலம்பூர், செப் 4 – அரச மன்னிப்பு வாரியத்தின் அதிகாரம் தொடர்பில் கேள்வி எழுப்பிய ப்பாஸ் கட்சித் தலைவர் ஹடி அவாங் மீது நீதிமன்றத்தில் குற்றம் சாட்ட சட்டத்துறை அலுவலகத்திடம் போலிஸ் பரிந்துரைத்துள்ளது.

இன்று மாரான் நாடாளுமன்ற உறுப்பினருமான ஹடி அவாங்கிடம் வாக்குமூலம் பெறப்பட்டதாக போலிஸ் படைத் துணைத் தலைவர் ஆயூப் கான் மைடின் பிச்சை தெரிவித்தார். அவரிடம் கேட்கப்பட்ட 24 கேள்விகளில் ஹடி 5 கேள்விகளுக்கு பதில் கொடுத்ததாகவும் மீதமுள்ள 19 கேள்விகளுக்கான பதிலை நீதிமன்றத்தில் கொடுக்கவுள்ளதாகவும் ஆயுப் கான் தெரிவித்தார்.

நிந்தனைச் சட்டத்தின் 4வத்உ பிரிவின் கீழும் 233வது செக்‌ஷனிலும் அவர் மீது குற்றம் சாட்ட நாங்கள் பரிந்துரைத்தாலும் குற்றம் சாட்டுவதா இல்லையா என்பது சட்டத்துறை அலுவலகத்தின் பரிசீலனைக்கு உட்பட்டது என்றார் அவர்.

ஒரு குற்றவாளிக்கு அரச மன்னிப்பு வாரியம் மன்னிப்பு வழங்குவது இஸ்லாத்துக்கு எதிரானது என கடந்த ஆகஸ்ட்டு 26ல் ஹடி ஜோகூர் பிரச்சாரத்தில் பேசியதாக தகவல் வெளிவந்தது குறிப்பிடத்தக்கது.

 Tags
Hadi dituduh

Pengampunan

Pertikai kuasa Lembaga

polis cadang


இவ்வாண்டு  தைப்பூசத்தில்  காவடிகள்  அதிகரிக்கலாம்

ஜோகூர் பாரு,பிப் 2 – பிற மத சடங்குகளில், முஸ்லீம்கள் கலந்து கொள்வதற்கு தடை செய்யும் உத்தரவுக்கு, ஜோகூர் சுல்தான் Sultan Ibrahim Ibni Almarhum Sultan Iskandar இணக்கம் தெரிவித்திருக்கின்றார்.

ஜோகூர் சுல்தான் அந்த இணக்கத்தை தந்திருப்பதாக, மாநில சமய விவகார செயற்குழுவின் தலைவர் Mohd Fared Mohd Khalid தெரிவித்தார்.

அந்த உத்தரவின் படி, முஸ்லீம்கள், வழிபாட்டுத் தளங்கள் உட்பட இதர இடங்களில் மேற்கொள்ளப்படும் முஸ்லீம் அல்லாதவர்களின் சடங்குகளில் கலந்து கொள்ள தடை விதிக்கப்படுகிறது.

எனினும், முஸ்லீம்கள் , பிற இனத்தவர் நடத்தும் பொது உபசரிப்புகள் போன்ற நிகழ்ச்சிகளில் கலந்து கொள்ளலாம். ஆனால், சமய நம்பிக்கையுடன் தொடர்புடைய சடங்குகளில் பங்குபெறக் கூடாது.

அதோடு அந்த தடையின்படி, நிகழ்ச்சிகளை ஏற்பாடு செய்யும் முஸ்லீம் அல்லாதவர்கள் , கூட்டரசு மதமாகவும், ஜோகூர் மாநிலத்தின் அதிகாரப்பூர்வ மதமாகவும் விளங்கும் இஸ்லாம் மதத்திற்கு ஏற்ப, முஸ்லீம்களின் உணர்வுகளை மதித்து நடந்துக் கொள்ள வேண்டுமெனவும் குறிப்பிடப்பட்டுள்ளது.

 Tags
kavadi's makers are

racing against time


வசதிக் குறைந்த பி -40 மக்களுக்காக ஆண்டுக்கு 50 ரிங்கிட் கட்டணத்தில் விபத்து –  டிங்கி காய்ச்சலுக்கான Rahmah  காப்புறுதி திட்டம்

கோலாலம்பூர், அக் 11 – வசதிக் குறைந்த பி- பிரிவு மக்களுக்காக ஆண்டுக்கு 50 ரிங்கிட் கட்டணத்தில் தனிப்பட்டோருக்கான விபத்து மற்றும் டிங்கி காய்ச்சலுக்கான RAHMAH காப்புறுதி திட்டம் அறிமுகப்படுத்தப்பட்டுள்ளது. டிங்கியினால் இறந்தாலோ அல்லது விபத்தினால் இறந்தால் அதற்காக 50,000 ரிங்கிட் காப்புறுதி இழப்பீடு தொகையை பெறமுடியும். இணையத்தின் மூலமாக காப்புறுதி பதியும் Gmat Sdn Bhd நிறுவனம் இத்திட்டத்தை அறிமுகப்படுத்தியுள்ளது. இந்த நிறுவனத்தின் பிரதான ஏற்பாட்டு ஆதரவாளராக DHRRA மலேசியா அரசு சார்பற்ற அமைப்பு நியமிக்கப்பட்டுள்ளது. இந்த காப்புறுதி திட்டம் வசதிக் குறைந்த இந்திய குடும்பங்களுக்கு சென்றடைய வேண்டும் என DHRRA இயக்கத்தின் சரவணன் சின்னப்பன் தெரிவித்தார்.

RAHMAH காப்புறுதி திட்டம் வசதிக் குறைந்த மக்களுக்கு பெரும் பயணக இருக்கும் என இந்த நிகழ்ச்சியில் கலந்துக்கொண்ட பத்து தொகுதி நாடாளுமன்ற உறுப்பினர் P , பிரபாகரன் தெரிவித்தார். இந்த காப்புறுதி திட்டத்தை பத்து தொகுதியிலுள்ள PPR குடியிருப்பு வாசிகள் மற்றும் பி -40 மக்களிடையே அறிமுகப்படுத்தப் போவதாகவும் பிரபாகரன் தெரிவித்தார்.

 Tags
B40

insurance

Launching

Rahmah


77 ஆவது  சுதந்திர தின  விழாவை   இந்தியா  இன்று  கொண்டாடியது

புதுடில்லி , ஆக 15 – இந்தியா தனது 77ஆவது சுதந்திர தின விழாவை இன்று கொண்டாடியது. சுதந்திர தின விழாவை முன்னிட்டு பிரதமர் நரேந்திர மோடி ராஜ்காட்டில் உள்ள மகாத்மா காந்தி நினைவிடத்திற்கு சென்று மலர்தூவி மரியாதை செலுத்தினார். பின்னர் செங்கோட்டைக்கு சென்று முப்படை மற்றும் டெல்லி போலீஸ் படையின் அணிவகுப்பை மோடி பார்வையிட்டார். அதனை தொடர்ந்து முப்படைகளின் சிறப்பு அணிவகுப்பு மரியாதையை அவர் ஏற்றுக்கொண்டார். அவர் தேசிய கொடியை ஏற்றியதோடு 21 மரியாதை குண்டுகள் முழங்க தேசிய கொடிக்கு வணக்கம் செலுத்தினார். தேசிய கொடிக்கு ஹெலிகாப்டர் மூலம் மலர் தூவப்பட்டது.

 Tags
77th Independence Day

Celebrations Today

PM Addresses Nation


இரவு மணி 10-க்கு மேல் மது விற்பனைக்கு தடை விதிக்க வேண்டும்;  ரமேஷ் ராவ்

கோலாலம்பூர், ஜன 8 – 24 மணி சில்லறை கடைகளில் இரவு மணி 10-க்குப் பின்னர், மதுபானம் விற்கப்படுவதை அரசாங்கம் தடை செய்ய வேண்டுமென , துணைப்பிரதமரின் இந்தியர் விவகாரங்களுக்கான சிறப்பு அதிகாரி ரமேஷ் ராவ் கேட்டு கொண்டிருக்கிறார்.

பின்னிரவில் , வழக்கமாக மது அருந்துவோர் அதை அதிகளவில் அருந்துபவர்களாக இருப்பர் . எனவே, சாலை விபத்து , சண்டை, குற்றச் செயல் போன்ற செயல்கள் நிகழும் சாத்தியம் அதிகம் இருப்பதாக ரமேஷ் ராவ் கூறினார்.

அதையடுத்து, இரவு மணி 10-க்குப் பிறகு, அந்த மதுபான விற்பனைக்கு தடை விதிப்பதின் வாயிலாக, இளம் தலைமுறையினர் , நன்மை பயக்காத செயல்களில் ஈடுபடுவதைத் தடுக்க முடியுமென அவர் குறிப்பிட்டார்.

 Tags
alcohol

ban

DPM’s aide

late night

sales


நால்வர்  போற்றி விழா தமிழ்ப் பள்ளி  மாணவர்கள்  திரளாக  கலந்துகொண்டனர்

ஈப்போ, ஜூன் 6 – ஈப்போ இந்து சங்கம் ஏற்பாட்டில் சிம்மோர் தேவிஸ்ரீ மகா மாரியம்மன் ஆலயத்தில் நடைபெற்ற நால்வர் போன்றி விழாவில் சத்தியசீலா தோட்டத் தமிழ்ப்பள்ளி, கிளேபாங் தமிழ்ப்பள்ளி , ஸ்ரீ அங்காலம்மாள் ஆலயம் மற்றும் ஸ்ரீ மகா எல்லை காளியம்மன் ஆலயத்தை பிரதிநிதித்து சுமார் 85 மாணவர்கள் பங்கேற்றனர். இந்த நிகழ்வில் திருமுறை , தோரணம் கட்டுதல் , பக்தி பாடல் , மாறுவேடம், , கோலம் போடுதல் ஆகிய போட்டியும் இடம் பெற்றது.

இந்த நிகழ்வை பேரா மாநில இந்து சங்கத் தலைவர் சுந்தரசேகரன் தொடக்கி வைத்து உரையாற்றினார். மாணவர்கள் சமயத்தின் மீது விழிப்புணர்வை ஏற்படுத்த தொடர்ந்து சமய ஊக்குவிப்பு நிகழ்வுகளை நடத்தவேண்டும் என்று இந்து சமய சார்படைய அமைப்புகளை கேட்டுக்கொண்டார். மாணவர்கள் மற்றும் இளையோர்கள் சமயத்தின் மீது ஈடுபாடு காட்ட பெற்றோர்களின் பங்களிப்பு மிக அவசியம் என்று கேட்டுக்கொண்டார்.

ஈப்போ இந்து சங்கத்தின் ஆலோசகர் ந. சுந்தரராஜூ ஆதரவுடன் நடைபெற்ற இந்த நிகழ்வு வெற்றிகரமாக நடைபெற ஆதரவு வழங்கிய அனைவருக்கும் ஈப்போ இந்து சங்கத் தலைவர் து. இளவரசி நன்றியை கூறிக்கொண்டார்.

இந்த நிகழ்வில் வெற்றிப் பெற்ற மாணவர்களுக்கு பரிசுகள் வழங்கப்பட்டது .

இதுபோன்ற நிகழ்வுகள் ஆண்டு தோறும் தொடர்ந்து நடத்தப்படும் என்று இளவரசி கூறினார்.

 Tags
Four Celebration

In droves attended

Tamil school Students


அக்டோபர் 7 & 28 ; மலேசிய திரெங்கானு பல்கலைக்கழகத்தின் “விண்ணைப் பிளக்கும் வானரங்க  சொற்போர் போட்டி”

கோலா திரெங்கானு
,
ஆக
28 –
மலேசிய திரெங்கானு பல்கலைக்கழகம்
,
திரெங்கானு மாநில மலேசிய இந்திய இளைஞர் மன்றம்
,
வணக்கம் மலேசியா ஒருங்கிணைப்பில்
“
விண்ணைப் பிளக்கும் வானரங்க
“
சொற்போர் போட்டி
6
வது ஆண்டாக ஏற்பாடு செய்யப்பட்டுள்ளது
.

எதிர்வரும் அக்டோபர் மாதம்
7
ஆம் தேதி இயங்கலையிலும் அக்டோபர்
28
ஆம் தேதி நேரடியாக மலேசிய திரெங்கானு பல்கலைக்கழகத்திலும் இப்போட்டி நடைபெறவுள்ளது
.

இம்முறை பன்னாட்டுப் போட்டியாளர்களும் நேரடியாக களம் காணும் நோக்கத்தோடு
3
ஆம் ஆண்டாக வடிவமைக்கப்பட்டிருக்கும் இப்போட்டியில் வெளிநாட்டு பொதுமக்களும் மாணவர்களும் கலந்துகொள்ளலாம் என கூறுகிறார் இப்போட்டியின் இயக்குனர் செல்வி சரண்யா கிருஷ்ணன்
.

இப்போட்டிக்கான பதிவு ஆகஸ்டு
9
ஆம் தேதி தொடங்கிய நிலையில் செப்டம்பர் மாதம்
9
ஆம் தேதிக்குள் ஆர்வமுள்ள மாணவர்கள் தங்களை பதிந்துக் கொள்ள அழைக்கப்படுகிறார்கள்
.

இதில் வெற்றியாளராக வாகை சூடும் குழுவுக்கு மூவாயிரம் ரிங்கிட் ரொக்கமும்
,
இரண்டாவது இடத்தை பெறும் குழுவுக்கு இரண்டாயிரம் ரிங்கிட்டும்
,
மூன்றாவது பரிசு பெறும் குழுவுக்கு ஆயிரம் ரிங்கிட்டும் பரிசாக காத்திருக்கிறது
.

இயங்கலையில் கலந்துகொளும் குழுக்களுக்கு இயங்கலை வாயிலாக சான்றிதழும்
,
நேரடி போட்டியில் பங்கேற்போருக்கு நேரடியாக சான்றிதழும் வழங்கப்படுகிறது
.

மேல் விவரங்களுக்கு
:

விண்ணைப் பிளக்கும் வானரங்க சொற்போர் போட்டி ஒருங்கிணைப்பாளர்கள்

–
சரண்யா கிருஷ்ணன்
012 – 5724370

–
துளசி
014 -9222126,

–
சுவேத்தா
011 -26055221

 Tags
“Sky-Splitting Astronomical Speech Contest”

October 10 & 28;

University of Terengganu Malaysia


விமான தாக்குதலை இஸ்ரேல் தொடர்ந்து நடத்தினால் பிணையாளிகளை கொல்வோம் – ஹமாஸ் தரப்பு எச்சரிக்கை

காஷா சிட்டி , அக் 10 – காஷா முனையில் பொதுமக்களை இலக்காகக் கொண்டு எச்சரிக்கை விடுக்காமல் தொடர்ந்து விமான தாக்குதலை நடத்தினால் பிணையாளிகளை கொல்லப்போவதாக பாலஸ்தீன தரப்பான ஹமாஸ் எச்சரித்துள்ளது. முன் எச்சரிகையின்றி எங்களது மக்களை இலக்காகக் கொண்டு நடத்தப்படும் ஒவ்வொரு தாக்குதலுக்கும் பிணையாக பிடித்து வைக்கப்பட்ட பிணையாளிகளில் ஒருவர் பின் ஒருவராக மரண தண்டனையை சந்திக்க வேண்டியிருக்கும் என ஹமாஸ்சின் எஸிடின் – அல் – காசிம் ஆயுதப் பிரிவு வெளியிட்ட அறிக்கையில் தெரிவித்திருக்கிறது. மனிதாபிமானம் மற்றும் நெறிமுறை உணர்வை எதிரிகள் புரிந்துகொள்ளமாட்டார்கள். எனவே அவர்களுக்கு புரிந்த மொழியில் நாங்கள் பதிலடி கொடுப்போம் என் அந்த அறிக்கையில் கூறப்பட்டது. இஸ்ரேலின் தென் பகுதியில் ஹமாஸ் தரப்பு திடீர் தாக்குதல் நடத்தியதால் பலர் மாண்டதைத் தொடர்ந்து கடந்த மூன்று நாட்களாக காஷா முனையில் இஸ்ரேல் குண்டு மழையை பொழிந்து வருகிறது. 100க்கும் மேற்பட்ட பிணையாளிகளை தாங்கள் பிடித்து வைத்திருப்பதாகவும் ஹமாஸ் தரப்பு கூறிக்கொண்டுள்ளது.

 Tags
Air Strikes

Hamas

on Gaza

Threatens to killl hostages over israel


வீட்டின்  குளியல் அறையில்  சங்கலியால்  கட்டிவைக்கப்பட்ட வேலைக்காரப்  பெண் மீட்பு

கோலாலம்பூர் , மே 25 – நகை திருடு போனது தொடர்பில் வீட்டின் குளியல் அறையில் சங்கலியால் கட்டி வைக்கப்பட்டிருந்த வேலைக்காரப் பெண்ணை போலீசார் மீட்டனர். காஜாங் கிற்கே அருகே Taman Tenaga வில் தான் வேலை செய்து வீட்டில் ஒரு தம்பதியினால் அந்த வேலைக்காரப் பெண் கட்டி வைக்கப்பட்டிருந்ததாக சிலாங்கூர் போலீஸ் தலைவர் டத்தோ Hussein Omar Khan தெரிவித்தார். கடைக்குச் சென்ற பொதுமக்களில் ஒருவர் பூட்டப்பட்டிருந்த ஒரு வீட்டிலிருந்து உதவி கோரி கூச்சல் வந்ததைத் தொடர்ந்து இச்சம்பவம் குத்து போலிசிற்கு தகவல் தெரிவித்திருக்கிறார். இதனைத் தொடர்ந்து சம்பந்தப்பட்ட அந்த வீட்டிற்கு சென்ற போலீசார் அவ்வீட்டின் கதவை உடைத்து உள்ளே சென்று அந்த வேலைக்காரப் பெண்ணை மீட்டதாக அவர் கூறினார். இச்சம்பவம் தொடர்பில் ஒரு தம்பதியர் மீது மீது விசாரணை மேற்கொள்ளப்பட்டு வருவதாக Hussein தெரிவித்தார்.

 Tags
chained for allegedly

stealing jewelry

The maid was


காதலை முறித்துக் கொண்ட ஆசிரியை; ஆத்திரத்தில் நிர்வாணப் படங்களை பள்ளிக்குப் அனுப்பிய காதலன்

அமெரிக்கா, செப் 11 – தன் காதலனுடனான உறவை முறித்துக் கொண்டதால், காதலியின் நிர்வாணப் படங்களை பள்ளியின் மின்னஞ்சலுக்கு அனுப்பி வைத்துள்ளான் ஆத்திரமடைந்த காதலன். இதனால், ஒரு பள்ளி ஆசிரியைனான அக்காதலியின் வேலை பறிபோனது.

இச்சம்பவம் அமெரிக்காவில் நிகழ்ந்துள்ளது.

‘நீ என்னை வேண்டாம் என உறவை முறித்துக் கொண்டதற்குப் பாடமாக உன் பள்ளிக்கு உனது நிர்வாணப் படங்களை அனுப்பியுள்ளேன்’ என மிரட்டி அவ்வாடவன் அதன் படம் ஒன்றையும் அனுப்பியுள்ளான்.

இதனிடையே மூன்று நாள் கழித்து அந்த ஆசிரியையை அலுவலகத்திற்கு அழைத்த பள்ளி நிர்வாகம், நீங்களே வேலையை விட்டு செல்கிறீர்களா அல்லது நாங்கள் பணி நீக்கம் செய்ய வேண்டுமா என இரு தேர்வுகளை வழங்கியுள்ளது.

அப்பெண் போலிஸ் புகார் செய்ததைத் தொடர்ந்து கைது செய்யப்பட்ட 43 வயதான அவ்வாடவன், பின்னர் 10,000 அமெரிக்க டாலர் அதாவது 46,775 ரிங்கிட் ஜாமினில் விடுவிக்கப்பட்டதோடு, அந்தப் பெண்ணை தொந்தரவு செய்யக்கூடாது என எச்சரிக்கப்பட்டுள்ளான்.

 Tags
Scorned ex

sent woman’s nude photos

She lost her job

to her work

US officials says


மலேசியாவின் முதல் இந்தியர் பூப்பந்து அரங்கு, பினாங்கில் திறப்புவிழா கண்டது.

பட்டவொர்த், தாமான் பாகானில் புதிதாய் நிர்மாணிக்கப்பட்ட பினாங்கு இந்தியர் பூப்பந்து சங்கத்தின் பிரமாண்டமான பூப்பந்து அரங்கம் நேற்று திறப்புவிழா கண்டது.

பினாங்கு மாநில முதலமைச்சர் சாவ் கோன் இயோ சிறப்பு பிரமுகராக கலந்துக்கொண்டு, PIBA பூப்பந்து அரங்கை அதிகாரப்பூர்வமாக திறந்து வைத்தார்.

கடந்த ஆகஸ்ட் 2022-இல் அடிக்கல் நடப்பட்ட இம்மண்டபம், 10 மாதத்தில் கட்டி முடிக்கப்பட்டுள்ளாது.

பினாங்கு மாநில துணை முதல்வர் பேராசிரியர் இராமசாமி, பாகான் டாலாம் சட்டமன்ற உறுப்பினர் சத்தீஸ் முனியாண்டி, டான்ஶ்ரீ இரமேஷ், டத்தோஶ்ரீ புலவேந்திரன் உட்பட பலர் சிறப்பு பிரமுகர்களாக இந்நிகழ்வில் கலந்துக்கொண்டனர்.

இந்தியர்கள் மட்டுமின்றி, பட்டவொர்த் பகுதியில் வசிக்கும் அனைவரும்

இந்த மண்டபத்தின் வழி பயனடைவார்கள் என்று கூறிய முதலமைச்சர் சாவ் கோன் இயோ, அடுத்த 15 ஆண்டுகளுக்குள் உலகத்தரம் வாய்ந்த விளையாட்டாளர்களை உருவாக்க வேண்டும் என PIBA-விற்கு அரைக்கூவல் விடுத்தார்.

சுமார் இரண்டு மில்லியன் ரிங்கிட் செலவில் கட்டப்பட்டுள்ள PIBA பூப்பந்து அரங்கு பினாங்கு மாநிலத்தில் மிகச்சிறந்த பூப்பந்து அரங்கில் ஒன்று என கூறிய பூப்பந்து சங்கத்தின் தலைவர் துரைராஜ், இந்த கட்டட நிர்மாணிப்புக்கு பெரிதும் உறுதுணையாக இருந்த மாநில முதலமைச்சர், துணை முதலமைச்சர், சட்டமன்ற உறுப்பினர், நிதியுதவி அளித்த தொழில்முனைவோர் ஆகியோருக்கு தனது நன்றியையும் பதிவு செய்தார்.

 Tags
inaugurated in Penang

Indian Badminton Stadium

Malaysia's first


கார் U வளைவு எடுத்த போது, தூக்கியெறியப்பட்ட குழந்தை ; மற்றொரு வாகனத்தால் மோதப்பட்ட போது கூட அதிஷ்டவசமாக உயிர் தப்பியது

கோத்தா பாரு, அக்டோபர் 18 – ஜாலான் சுல்தான் யாஹ்யா பெட்ரா சாலை சமிக்ஞை விளக்கில், கார் ஒன்று U வளைவு எடுத்த போது, அதன் கதவு திறந்து கொண்டதில், அதிலிருந்த குழந்தை ஒன்று சாலையில் விழும் காணொளி ஒன்று வைரலாகியுள்ளது.

அது போதாது என, சாலையில் விழுந்த குழந்தையையை, மற்றொரு SUV நான்கு சக்கர வாகனம் ஒன்று மோதித் தள்ளும் காட்சிகளும் அந்த காணொளியில் இடம் பெற்றுள்ளது.

எனினும், அச்சம்பவத்தில், அந்த ஐந்து வயது மதிக்கத்தக்க குழந்தை கடுமையான காயம் எதுவும் இன்றி அதிஷ்டவசமாக உயிர் பிழைத்ததாக நம்பப்படுகிறது.

வாகனம் மோதியதால், சாலையில் தூக்கியெறியப்படும் அக்குழந்தை, மீண்டும் எழுந்து அங்கிருக்கும் மோட்டார் சைக்கிளோட்டி ஒருவரை நோக்கி ஓடுகிறது. அந்நபர் உடனடியாக அக்குழந்தையை தூக்கி பாதுகாப்பான இடத்திற்கு கொண்டு செல்கிறார்.

அச்சம்பவத்தை தொடர்ந்து, சம்பந்தப்பட்ட காரோட்டியை போலீசார் விசாரணைக்காக தேடி வருகின்றனர்.

காரோட்டி, காரின் கதவை முறையாக மூடத் தவறியதோடு, குழந்தைக்கு பாதுகாப்பு பட்டையை அணிவிக்க தவறியதே அச்சம்பவத்துக்கான காரணம் என, கோத்தா பாரு போலீஸ் தலைவர் அசிஸ்டன் கமிஸ்னர் முஹமட் ரொஸ்டி டாவுட் தெரிவித்தார்.

அதனால், போக்குவரத்து சட்டத்தின் கீழ் அச்சம்பவம் விசாரிக்கப்படும் வேளை ; தகவல் அறிந்த பொதுமக்கள் 09-7752355 என்ற எண்ணில் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
dilanggar

Kanak-kanak

ketika kereta buat

pusingan U

tercampak keluar


சமூக  வலைத்தளங்களில்  பொதுமக்களின்  கருத்து  சுதந்திரத்தை   அரசாங்கம்  தடுக்கவில்லை

கோலாலம்பூர், மார்ச் 9- சமூக வலைத்தளங்களில் மக்கள் சுதந்திரமான கருத்துக்களை தெரிவிப்பதை அரசாங்கம் தடுக்கவில்லை. மாறாக இனம், சமயம் அரச அமைப்பு தொடர்பான உணர்ச்சிகரமான பிரச்சனைகளை சமூக வலைத்தளங்களில் எழுப்புவதை அவர்கள் தவிர்க்க வேண்டும் என தொடர்பு மற்றும் இலக்கவியல் அமைச்சர் Fahmi Fadzil கேட்டுக்கொண்டார். அதே வேளையில் சமூக வலைத்தளங்களின் உள்ளடக்கம் தொடர்ந்து கண்காணிக்கப்படும் என்றும் அவர் தெரிவித்தார். கருத்து சுதந்திர உரிமை நமக்கு இருந்தாலும் குற்றச்சாட்டு மற்றும் பொய்யான தகவல்களை பரப்பும் உரிமை நமக்கு இல்லை என்பதை பொதுமக்கள் உணர வேண்டும் என Fahmi Fadzil கேட்டுக்கொண்டார்.

 Tags
Don't Touch

the 3 R's - Fahmi


மின்தூக்கியில் பதின்ம வயது இளைஞர் கொள்ளை ; உள்நாட்டு ஆடவன் கைது

ஜொகூர் பாரு, அக்டோபர் 18 – அடுக்குமாடி குடியிருப்பு ஒன்றிலுள்ள, மின்தூக்கியில் 14 வயது பதின்ம வயது இளைஞரை கொள்ளையிட்டதாக சந்தேகிக்கப்படும், 43 உள்நாட்டு ஆடவன் ஒருவன் கைதுச் செய்யப்பட்டுள்ளான்.

கடந்த ஞாயிற்றுகிழமை நிகழ்ந்த அச்சம்பவம் தொடர்பில், பாதிக்கப்பட்ட இளைஞன் போலீஸ் புகார் செய்ததை தொடர்ந்து, நேற்று காலை மணி 11 வாக்கில், அதே அடுக்குமாடி குடியிருப்பில், அவ்வாடவன் கைதுச் செய்யப்பட்டதை, ஜொகூர் பாரு செலாத்தான் மாவட்ட போலீஸ் தலைவர் அசிஸ்டன் கமிஸ்னர் ரவூப் செலாமாட் உறுதிப்படுத்தினார்.

அவனிடமிருந்து கைப்பேசி ஒன்றும், கால்சட்டையும், ஒரு ஜோடி காலணியும் பறிமுதல் செய்யப்பட்டதாக ரவூப் சொன்னார்.

அவ்வாடவனுக்கு எதிராக நான்கு பழைய கிரிமினல் குற்றப்பதிவுகளும், போதைப் பொருள் தொடர்பான மூன்று குற்றப்பதிவுகளும் இருப்பது தெரிய வந்துள்ளது.

சிறுநீர் பரிசோதனையில், அவன் மார்பின் வகை போதைப் பொருள் உட்கொண்டிருந்ததும் கண்டுப்பிடிக்கப்பட்டது.

முன்னதாக, மின்தூக்கியில், ஹெல்மட் தலைகவசம் அணிந்த ஆடவன் ஒருவன், பதின்ம வயது இளைஞரை கொள்ளையிடும் 32 வினாடி காணொளி ஒன்று நேற்று தொடங்கி வைரலாகியுள்ளது குறிப்பிடத்தக்கது.

 Tags
dalam lif

Lelaki ditahan

samun remaja


இடைநிலைப்  பள்ளிகளில்  நிபந்தனையின்றி தமிழ் போதிக்கப்பட வேண்டும்   டத்தோஸ்ரீ சரவணன்  வலியுறுத்து

கோலாலம்பூர், ஜூலை 23 – இடைநிலைப் பள்ளிகளில் தமிழக் கல்வி கண்டிப்பதாக போதிக்கப்பட வேண்டும் என ம.இ.காவின் தேசிய துணைத் தலைவரும் 11 ஆவது உலகத் தமிழாராய்ச்சி மாநாட்டின் இணைத்தலைவருமான டத்தோஸ்ரீ எம். சரவணன் கோரிக்கை விடுத்தார். நாடு முழுவதிலும் உள்ள தமிழப்பள்ளிகளில் பயிலும் மாணவர்களின் எண்ணிக்கை சுமார் 80,000 பேராக உள்ளது. ஆனால் தமிழ்ப் பள்ளியை முடித்துவிட்டு இடைநிலைப் பள்ளிகளுக்கு மாணவர்கள் செல்லும்போது அங்கு அவர்கள் தமிழ் மொழியைப் பயில்வதற்கான வாய்ப்பு கிடைக்கவில்லை.

15 மாணவர்கள் இருந்தால்தான் தமிழ் போதிக்கப்படும் என்ற நிபந்தனையின் காரணமாக பல தமிழ் மாணவர்கள் இடைநிலைப் பள்ளிகளில் தொடர்ந்து தமிழ் மொழியைப் படிக்க முடியாமல் இருப்பது குறித்து மாணவர்கள் மற்றும் பெற்றோர்களிடையே ஏமாற்றம் ஏற்பட்டுள்ளதாக நேற்று உலகத் தமிழாராய்ச்சி மாநாட்டில் பிரதமர் முன்னிலையில் உரை ஆற்றியபோது தாப்பா நாடாளுமன்ற உறுப்பினருமான சரவணன் தெரிவித்தார். இடைநிலைப் பள்ளியில் தமிழ் பயிலும் ஒரு மாணவரின் உரிமையை எண்ணிக்கையை வைத்து முடிவு செய்யக்கூடாது என்றும் அவர் சுட்டிக்காட்டினார்.

அரசியல் கொள்கை மற்றும் சிந்தாந்தத்தினால் இரண்டு வாரங்கள் முன்னர்வரை எதிரும் புதிருமான இருந்த பல கட்சிகளின் அரசியல் தலைவர்கள் இன்று ஒரே மேடையில் தமிழ் மொழிக்காக அமர்ந்திருக்கும் அற்புதமான காட்சிக்கு வழியமைத்த டத்தோஸ்ரீ அன்வார் பாராட்டக்கூடியவர் என சரவணன் தெரிவித்தார்.

 Tags
datuk sri saravanan

Intermediate in schools

unconditionally To be taught Tamil


நீடித்த வெப்பத் தாக்கத்தினால்  கேமரன் மலை விவசாயிகள்  பல்வேறு  சவால்களுக்கு  உள்ளாகியுள்ளனர்

கேமரன் மலை, மே 28 – தற்போதைய நீடித்த வெப்பக் தாக்கம் கேமரன் மலையில் காய்கறிகளின் உற்பத்தியை பெரும் அளவில் பாதித்திருப்பதோடு பூச்சித் தொல்லைகளின் பெருக்கத்தினால் விவசாயிகள் பிரச்னைக்கு உள்ளாகியுள்ளனர். வண்டுகள் முதல் கம்பளிப் பூச்சிகள் படையெடுப்பு காய்கறித் தோட்டங்களில் அதிகரித்திருப்பதால் உற்பத்தி பாதித்துள்ளதோடு இதற்காக பூச்சிக்கொல்லி மருந்துகளை வாங்குவதற்கு அதிக அளவில் பணத்தை செலவு செய்ய வேண்டியுள்ளதாக பல விவசாயிகள் தங்களது மனக்குறையை வெளியிட்டுள்ளனர். இப்போதைய கடுமையான வெயில் காலத்தில் காய்கறிகளில் பல்வேறு வகையான வண்டுகளும் பூச்சிகளும் குவியத் தொடங்கியுள்ளது தங்களுக்கு பெரும் சவாலாக உள்ளதாக கேமரன் மலை காய்கறிகள் சங்கத் தலைவர் டத்தோ Chai kok Lim தெரிவித்தார். இதனால் பூச்சிக் கொல்லிகளை பல முறை அடிக்கவேண்டியதோடு இதற்காக கூடுதல் செலவு பிடிப்பதாகவும் அவர் கூறினார்.

 Tags
cameron highland

face new challenge

farmers

hot spell

Pest infestation


மேல் முறையீட்டு நீதிமன்ற  தலைவராக அபாங் இஸ்கந்தர் நியமிக்கப்படலாம்

புத்ரா ஜெயா, ஜன 16 – சபா மற்றும் சரவா தலைமை நீதிபதி Abang Iskandar Abang Hashim மேல் முறையீட்டு நீதிமன்ற தலைவராக நியமிக்கப்படலாம் என எதிர்பார்க்கப்படுகிறது. மேற்கு மலேசியாவிலிருந்து அந்த பதவிக்கு நியமிக்கப்படும் முதல் நீதிபதியாக அவர் திகழ்வார். மேலும் கூட்டரசு நீதிமன்ற நீதிபதி Zabidin Diah மலாயா தலைமை நீதிபதியாக நியமிக்கப்படுவார் என தகவல்கள் வெளியாகியுள்ளன. 63 வயதுடைய அபாங் இஸ்கந்தரும் 65 வயதுயை Zabidin னும் அந்த இரண்டு பதவிகளிலும் கடந்த நவம்பர் மாதம் இருந்து வருகின்றனர். அந்த இருவரும் நாளை மாட்சிமை தங்கிய பேரரசர் சுல்தான் அப்துல்லாவிடமிருந்து நியமனக் கடிதங்கைளைப் பெற்றுக்கொண்டு பிற்பகலில் பதவி உறுதிமொழி எடுத்துக்கொள்வார்கள் என எதிர்பார்க்கப்படுகிறது .

அதே வேளையில் கூட்டரசு நீதிமன்ற நீதிபதியான 63 வயதுடைய Abdul Rahman சபா மற்றும் சரவா தலைமை நீதிபதியாக பதவியேற்கவிருக்கிறார். அதோடு மேல் முறையீட்டு நீதிமன்றத்தின் நீதிபதி Nordin Hasan கூட்டரசு நீதிபதியாக பதவி உறுதிமொழி எடுத்துக்கொள்வார் என எதிர்பார்க்கப்படுகிறது. மேலும் உயர் நீதிமன்ற நீதபதிகளான Azman Abdullah, Azimah Omar, Collin Lawrence Sequerah, Zaini Mazlan, Wong Kian Keong மற்றும் Lim Chong Fong ஆகியோர் மேல் முறையீட்டு நீதிபதியாக பதவி உயர்வு பெற்றுள்ளனர்.

 Tags
Abang Iskandar

Court of Appeal

Sandang President

Son of Sarawak


பிரதமர்  டத்தோஸ்ரீ அன்வார்   தலைமையில் தொழிலாளர்  தின கொண்டாட்டம்! – சிவகுமார்

கோலாலம்பூர், ஏப்ரல் 27 – இவ்வாண்டு தொழிலாளர் தின கொண்டாட்டம் 2023, புத்ரா ஜெயா அனைத்துலக மாநாட்டு மையத்தில் (international convension centre) மே 1 ஆம் தேதி காலை 8.00 மணிக்கு மேல் நடைபெறுகிறது என்று மனிதவள அமைச்சர் வி. சிவகுமார் தெரிவித்தார். இவ்விழாவில் பிரதமர் கலந்துகொள்வது அனைத்து தொழிலாளர்களுக்கும் மிகவும் அர்த்தமுள்ளதாக இருக்கும் என அவர் கூறினார்.

தொழிலாளர் தின கொண்டாட்ட விழாவில் டத்தோஸ்ரீ அன்வார் இப்ராஹிம் தொழிலாளர்கள் நலன்கள் தொடர்பில் முக்கிய அறிவிப்புகளை செய்வார் என்று பெரிதும் எதிர்பார்க்கப்படுவதாகவும் சிவக்குமார் தெரிவித்தார். இன்று RTM Nasionl fm வானொலிக்கு வழங்கிய தொழிலாளர் தின சிறப்பு பேட்டியில் அவர் இத்தகவலை வெளியிட்டார்.

 Tags
in Putra Jaya

Labor Day Ceremony

PM Anwar

will attend the


என்னை மன்னித்து திரும்ப ஏற்றுக் கொள்ளுங்கள்;  மன்றாடும் தியான் சுவா

கோலாலம்பூர், ஜன 14 – கட்சி விதிகளை மீறியதற்காக , கட்சியிலிருந்து நீக்கப்பட்ட தம்மை, டத்தோஶ்ரீ அன்வார் இப்ராஹிம் மன்னித்து , மீண்டும் ஏற்றுக் கொள்வார் என PKR கட்சியின் முன்னாள் உதவித் தலைவர் Tian Chua நம்பிக்கை தெரிவித்திருக்கிறார்.

கடந்த 15 -வது பொதுத் தேர்தலில் PKR வேட்பாளரை எதிர்த்து சுயேட்சையாக போட்டியிட்டதால், தியான் சுவா கட்சியிலிருந்து அதிரடியாக நீக்கப்பட்டார்.

அந்த கடும் நடவடிக்கை தொடர்பில் மேல் முறையீடு செய்ய , அவருக்கு 14 நாட்கள் வழங்கப்பட்டிருந்தன.

எனினும் , தம்மை தற்காத்து மேல் முறையீடு செய்வதற்கு தக்க காரணம் எதுவும் தம்மிடம் இல்லையென, அன்வாரைப் பலமாக ஆதரிக்கும் தியான் சுவா குறிப்பிட்டிருக்கின்றார்.

 Tags
accept back

Forgive me

tian chua


1எம்டிபி எப்படி ஏமாற்றப்பட்டது,  நஜிப்பின்  வங்கிக் கணக்கில்  மில்லியன் கணக்கில்  பணம் மாற்றப்பட்டது  பேங்க் நெகாரா  ஆய்வாளர் சாட்சியம்

கோலாலம்பூர், செப் 21 – தப்பியோடிய தொழிலதிபர் ஜோ லோ எனப்படும் Low Taek Jho வுடன் தொடர்புடைய போலி நிறுவனத்திற்கு 681 மில்லியன் அமெரிக்க டாலர்களை மாற்றுவதற்காக 1எம்டிபி எப்படி ஏமாற்றப்பட்டது என்பதை பேங்க் நெகாராவின் ஆய்வாளர் Adam Ariff Mohd Roslan இன்று உயர் நீதிமன்றத்தில் விவரித்தார். 1MDB துணை நிறுவனமான 1MDB Energy Holdings Ltd சொந்தமான மில்லியன் கணக்கான நிதிகள் முன்னாள் பிரதமர் டத்தோஸ்ரீ நஜிப் ரசாக்கின் தனிப்பட்ட வங்கிக் கணக்கில் எப்படி வந்தது என்பதையும் Adam Ariff தெரிவித்தார்.

ஷெல் நிறுவனங்களான Blackrock Commodities (Global) Ltd, Affinity Equity International Partners Ltd மற்றும் Vista Equity International Partners Ltd (Barbados) ஆகிய நிறுவனங்களை உள்ளடக்கிய பல பரிவர்த்தனைகள் மூலம் மோசடி நிதியளிப்பவரால் அனைத்து திட்டங்களும் விரைவாக செயல்படுத்தப்பட்டன. இவை அனைத்தும் அவரது ப்ராக்ஸி Erick Tan Kim Loong அல்லது Fat Erick டான் மூலம் கட்டுப்படுத்தப்படுகிறது.

1MEHL, 2014 ஆம் ஆண்டு செப்டம்பர் 2, தேதியன்று ,ஹங்காங்கின் Deutsche Bank AG க்கு 500 மில்லியன் அமெரிக்க டாலர்களை அதன் வசதி ஒப்பந்தக் கடனைத் திரும்பப் பெறுமாறு கோரியதாகவும், அந்த பணத்தை Aabar Investment PJS Ltd டிற்கு US$223,333,000 அமெரிக்க டாலரை செலுத்துமாறு வங்கிக்கு அறிவுறுத்தியதாக நீதிபதி டத்தே Collin Lawrence Sequerah முன்னிலையில் சாட்சியம் அளித்தபோது Adam Ariff கூறினார். 1MDB யிலிருந்து 2.3 பில்லியன் ரிங்கிட்டை முறைகேடு செய்ததாக நஜீப் எதிர்நோக்கியிருக்கும் லஞ்ச ஊழல் வழக்கில் இன்று சாட்சியம் அளித்தபோது Adam Ariff இத்தகவலை வெளியிட்டார்.

 Tags
Court told how 1MDB was deceived

millions transferred into Najib's bank account


அமெரிக்கா முதல் ஜப்பான் வரை.. உலகையே மிரட்டும் வெப்ப அலைகள்

ஜூலை 16 – புவி வெப்பமடைதல் காரணமாக கடுமையாக பாதிக்கப்பட்ட ஐரோப்பாவை போல ஜப்பான் மற்றும் அமெரிக்கா நாடுகளிலும் பல்லாயிரக்கணக்கான மக்கள் அதிக ஆபத்தான வெப்பநிலையுடன் போராடுகின்றனர்.

கலிஃபோர்னியாவில் இருந்து டெக்சாஸ் வரை சக்திவாய்ந்த வெப்ப அலை உச்சம் அடையும் என எதிர்பார்க்கப்படுகிறது. பூமியின் வெப்பமான இடங்களில் ஒன்றான கலிஃபோர்னியாவின் மரணப் பள்ளத்தாக்கு, உச்சகட்ட வெப்ப அலையை பதிவு செய்ய வாய்ப்புள்ளது.

அங்கு 54 டிகிரி செல்சியஸ் வரை வெப்பம் உயரக்கூடும் என அஞ்சப்படுகிறது. சனிக்கிழமை நண்பகலில் வெப்பநிலை ஏற்கனவே 48 டிகிரி செல்சியஸை எட்டியது.

முன்னதாக தெற்கு ஐரோப்பாவில் தொடர்ந்து கடுமையான வெப்பம் நிலவி வருவதால் இத்தாலியில் ரோம், புளோரன்ஸ், போலோக்னா உள்ளிட்ட 16 நகரங்களுக்கு சிவப்பு எச்சரிக்கை விடுக்கப்பட்டுள்ளது. “ஐரோப்பாவில் இதுவரை பதிவு செய்யப்படாத வெப்பநிலை” என்று எச்சரிக்கப்பட்டுள்ளது.

கிழக்கு ஜப்பானின் சில பகுதிகளிலும் ஞாயிறு, திங்கட்கிழமைகளில் 38 முதல் 39 டிகிரி செல்சியஸ் வரை வெப்பம் இருக்கும் என்று எதிர்பார்க்கப்படுகிறது. முன்பைவிட வெப்பம் அதிகமாக இருக்கும் என வானிலை ஆய்வு மையம் எச்சரித்துள்ளது.

இதேபோன்று, பிரான்ஸ், கிரீஸ், ஸ்பெயின் உள்ளிட்ட ஐரோப்பிய நாடுகளிலும், மொராக்கோ போன்ற ஆப்பிரிக்க நாடுகளிலும் பாரபட்சமின்றி வெப்ப அலை தாக்கி வருகிறது. இந்த ஆண்டின் ஜூன் மாதம் வரலாற்றிலேயே வெப்பம் அதிகமான பதிவான மாதம் என்று கணக்கிடப்பட்டுள்ளது.

 Tags
from US to Japan

Record heatwaves

sweep the world

via Europe


இன்று முதல் புத்ரா ஜெயா டோல் சாவடிகளில் கடன் பற்று,  Debit – kredit  கார்டுகள்   ஏற்றுக்கொள்ளப்படும்

புத்ரா ஜெயா, ஆக 3 – இன்று முதல் புத்ரா ஜெயா டோல் சாவடிகளில் வாகன ஓட்டுனர்கள் Debit மற்றும் kredit கார்டுகளை பயன்படுத்துவதற்கான விருப்புரிமையை பெறுகின்றனர். தொடக்கக் கட்டமாக Maju Expressway நெடுஞ்சாலையிலுள்ள ஆறு தடங்களில் பரிட்சார்த்தமாக Debit மற்றும் Kredit கார்டுகளை வாகன ஓட்டுனர்கள் பயன்படுத்த முடியும். தேர்ந்தெடுக்கப்பட்ட 12 நெடுஞ்சாலைகளில் கட்டம் கட்டமாக திறந்த வெளி டோல் கட்டணத்தை செலுத்தும் முறையை அமல்படுத்தும் பொதுப்பணி அமைச்சின் நடவடிக்கையாக புத்ரா ஜெயா டோல் சாவடியில் Debit மற்றும் kredit கார்டுகளை பயன்படுத்தும் முறை அறிமுகப்படுத்தும் நடவடிக்கை மேற்கொள்ளளப்படுவதாக பொதுப் பணி அமைச்சர் Alexander Nanta Linggi தெரிவித்தார்.

 Tags
at putrajaya toll

Debit . Credit cards accepted

plaza from tomorrow


காரை கையூட்டாக பெற்ற அரசு ஊழியர்;  திரெங்கானுவில் ஊழல் தடுப்பு ஆணையத்தால் கைது

திரெங்கானு; செப் 5 – ஒரு நிறுவனத்திற்கு சாதகமாக செயல்பட்டதற்காக கார் ஒன்றை கையூட்டாக பெற்ற அரசாங்க ஊழியர் ஒருவர் திரெங்கானுவில் ஊழல் தடுப்பு ஆணையத்தால் கைது செய்யப்பட்டுள்ளார்.

கெமாமான் ஊழல் தடுப்பு ஆணைய அலுவலகத்தில் வாக்குமூலம் கொடுத்த பின்பு அவர் அங்கேயே கைதாகியதாக மாநில இயக்குனர் Hazrul Shazreen Abd Yazid கூறினார்.

50 வயது மதிக்கத்தக்க அந்த ஆடவர் கடந்த 2016 ஆம் ஆண்டு 90,000 ரிங்கிட் விலையுள்ள அக்காரை பெற்றுள்ளார்.

தமது துறையிலிருந்து 230,000 ரிங்கிட்டுக்கான பொருள் கொள்முதல் ஒப்பந்தத்தை 2017 தொடங்கி ஒரு நிறுவனத்திடம் கொடுத்ததற்காக அவருக்கு அக்கார் கையூட்டாக வழங்கப்படிருப்பது விசாரணையில் தெரிய வந்துள்ளது.

50 வயது மதிக்கத்தக்க அந்த நிறுவனத்தின் உரிமையாளரும்

மேல் விசாரணைக்காக தற்போது கைது செய்யப்பட்டுளார்.

 Tags
arrests civil servant

as bribe

for allegedly accepting car

Terengganu MACC


வங்கியில் நுழைந்த திருடன் பணம் கிடைக்காததால் “நல்ல வங்கி” என எழுதி விட்டுச் சென்ற வினோதம்!

தெலுங்கானா, செப் 4 – கொள்ளையடிக்க வங்கியின் பூட்டை சாமர்த்தியமாக உடைத்து உள்ளேச் சென்ற திருடன் அங்கு பணம் எதனையும் கண்டு பிடிக்க முடியாததால் ஏமாற்றம் அடைந்தது ஒரு புறம் இருக்க ஒரு செய்திதாளில் “நல்ல வங்கி” என எழுதி அங்கீகாரம் கொடுத்துள்ளது பெரும் ஆச்சரியத்தை ஏற்படுத்தியுள்ளது.

இச்சம்பவம் இந்தியா தெலுங்லானாவில் உள்ள ஓர் அரசு வங்கியில் நடந்தேறியுள்ளது.

வீட்டிலிருந்து செயல்படும் அந்த வங்கியில் காவலாளி யாரும் இல்லாதலால் திருடன் முன்பூட்டை உடைத்து உள்ளேச் சென்றுவிட்டான்.

ஆனால் அங்குள்ள வாடிக்கையாளர் முகப்பிடம், வங்கி ஊழியர் மேசைகள் அனைத்தையும் துலாவிப் பார்த்ததில் பணம் ஏதும்

கிடைக்கவில்லை.

பின்னர் அங்குள்ள பாதுகாப்பு பெட்டிகளை எவ்வளவு முயன்றும் திறக்க முடியவில்லை.

அதனால் செய்திதாளில் “எனக்கு ஒரு ரூபாய் கூட கிடைக்கவில்லை.என்னை பிடிக்க முயலாதீர்கள்.

என்னுடைய கை ரேகை எங்கும் பதிவாகவில்லை. நல்ல வங்கி” என எழுதி வைத்து விட்டு சென்றுள்ளான்.

தற்போது போலிசார் CCTV காமிரா வழி திருடன் யார் என்று தடயம் ஏதும் கிடைக்குமா என விசாரணையைத் தொடங்கியுள்ளனர்.

 Tags
"Good Bank" Note

After Failed Heist

In Telangana

Thief Leaves


குழந்தையின் பால் மாவை திருடிய தம்பதிக்கு 1 வருடம் சிறைத்தண்டனை

பெட்டாலிங் ஜெயா, மே 24 – குழந்தைகளுக்கான பால் மாவை திருடிய கணவன் மனைவி இருவருக்கு மலாக்கா மாஜிஸ்ட்ரேட் நீதிமன்றம் 12 மாத சிறைத்தண்டனையை விதித்துள்ளது.

அவர்கள் இருவரும் கடந்த பிப்ரவரி மாதம் 6000 ரிங்கிட் மதிப்புள்ள 20 பெட்டி பால் மாவை மலாக்காவில் உள்ள ஏயியோன் பேரங்காடியிலிருந்து திருடியதற்காக கைது செய்யப்பட்டனர்.

39 மற்றும் 31 வயதான அவர்கள் இருவரும் திருடிய பால் மாவை மீண்டும் விற்று பணம் ஈட்டியுள்ளதால், இது குடும்ப கஷ்டத்துக்காக செய்த குற்றம் அல்ல, எனவே கடுமையான தணடனை விதிக்கப்பட வேண்டும் என அரசாங்க தரப்பு வழக்கறிஞர் கேட்டுக் கொண்டிருந்தார்.

அந்த தம்பதியர் இதே போன்ற குற்றத்தை இதர சில மாநிலங்களிலும் செய்திருந்தது விசாரணையின் போது கண்டுபிடிக்கப்பட்டது.

4 பிள்ளைகளுக்குப் பெற்றோர்களுக்கான அவர்கள் இருவருக்கும், கைதான நாளிலிருந்து தண்டனைக் காலம் நிறைவேற்றப்பட வேண்டும் என நீதிபது தீர்ப்பளித்துள்ளார். கைதான அந்த பெண் 3 மாத கர்பிணி என்பது குறிப்பிடத்தக்கது.

 Tags
1 year

baby

Couple jailed

for stealing

formula

milk


வேலை தேடும் இளைஞர்களுக்கு வசதியாக தினசரி 10 ரிங்கிட் கட்டணத்தில் தங்கும் வசதி

கோலாலம்பூர், செப் 13 – கோலாலம்பூர் மாநகரில் இளைஞர்கள் மற்றும் வேலை தேடி வருவோர் தங்கும் வசதிக்காக தினசரி 10 ரிங்கிட் விலையில் தங்கும் விடுதி சேவை ஏற்பாடு செய்யப்பட்டுள்ளது. Y-Capsule என்ற அந்த தங்கும் விடுதி திட்டம் இந்த வெள்ளிக்கிழமை தொடங்கப்படும் என இளைஞர் மற்றும் விளையாட்டுத்துறை அமைச்சர் ஹன்னா யோ தெரிவித்தார். 18 மற்றும் 40 வயதுக்குட்பட்டவர்கள் தினசரி 10 ரிங்கிட் கட்டணத்தில் தங்கக்கூடிய வகையில் அந்த தங்கும் விடுதி ஏற்பாடு செய்யப்பட்டுள்ளது.

வேலை தேடுவோர், தொழிற் பயிற்சியை மேற்கொள்வோர், மற்றும் வேலை கிடைத்து தங்குவதற்கு இடமின்றி இருப்பவர்களுக்கு வசதியாக தினசரி 10 ரிங்கிட் கட்டணத்தில் தங்கும் விடுதி ஏற்பாடு செய்யப்பட்டுள்ளதாக ஹன்னா யோ கூறினார். இந்த நடவடிக்கையினால் கிராமப்புறங்களில் இருந்து கோலாலம்பூர் மாநகருக்கு அதிகமானோர் வேலை தேடி வருவார்கள் என அவர் கூறினார்.

 Tags
launches RM10 per day hostel

Youth and sports ministry

youths job seekers


தரமான  மாணவர்களை  உருவாக்கும் ஆசிரியர்களின்  தியாகம்  அளப்பரியது  -செனட்டர் டத்தோ நெல்சன்

கோலாலம்பூர், மே 16- இந்திய சமுதாயத்தின் நலன் கருதி ம.இ.கா மேற்கொள்ளும்

பல்வேறு மேம்பாட்டு நடவடிக்கைகளுக்கு ஏற்ப தரமிக்கக் கற்பித்தல் மூலம் சிறந்த மாணவர்களை ஆசிரியர்கள் உருவாக்க வேண்டுமென செனட்டர் டத்தோ நெல்சன் ரெங்கநாதன் வலியுறுத்தினார். மாநகரில் பல்கலைக்கழகம், மருத்துவமனை நிர்மாணிக்கும் முயற்சியில் ம.இ.கா இறங்கியுள்ளதாக ம.இ.கா தேசியத் தலைவர் டான்ஸ்ரீ SA விக்னேஸ்வரன் அண்மையில் அறிவித்திருந்தார். ம.இ.கா அடுத்த கட்ட நகர்வை நோக்கி சென்று கொண்டிருப்பதால் அடுத்த தலைமுறையை உருவாக்கும் பணியில் ஈடுபட்டிருக்கும் ஆசிரியப் பெருந்தகையினரின் தியாகம் அளப்பரியது என்றும் நெல்சன் தெரிவித்தார்.

“வளமிக்கப் பள்ளிக்கு ஆசிரியரே ஆணிவேர்” என்ற நிலையில் ஆசிரியர்கள் தங்கள் கடமையை நிறைவேற்றி வருகின்றனர். இன்றைய சூழலில் நாளைய உலகம் எப்படி இருக்கும், எதிர்காலத்தில் மாணவர்கள் எதிர்நோக்கும் சவால்களை அவர்களுக்கு கற்றுத்தரும் கடப்பாடும் பொறுப்பும் ஆசிரியர்களுக்கு உள்ளது. அதே வேளையில் கற்றோருக்குச் சென்ற இடமெல்லாம் சிறப்பு என்றால் அந்தக் கல்வியை நமக்குக் கற்றுத் தந்த ஆசானுக்கு வாழ்நாள் முழுதும் நன்றி சொல்ல நாம் கடமைப்பட்டுள்ளோம் என டத்தோ நெல்சன் தெரிவித்தார்.

 Tags
creating of teachers

Quality students

Sacrifice Huge

Senator Datuk Nelson


மாணவருக்கு மன அழுத்தம்; பள்ளிக்கூட கட்டடத்திலிருந்து விழுந்து கவலைக்கிடம்

செப்பாங், ஜன 6 – பள்ளிக்கூட கட்டடத்தின் 3-வது மாடியிலிருந்து விழுந்து, 3-ஆம் படிவ மாணவர் படுகாயமடைந்தார்.

புத்ராஜெயா மருத்துவமனையில் சேர்க்கப்பட்ட அந்த மாணவர், இன்னும் சுயநினைவு திரும்பாத நிலையில் கவலைக்கிடமான நிலையில் இருப்பதாக செப்பாங் மாவட்ட போலீஸ் தலைவர் Wan Kamarul Azran Wan Yusof தெரிவித்தார்.

இவ்வேளையில், சம்பந்தப்பட்ட மாணவர் மன அழுத்தத்தால் பாதிக்கப்பட்டிருந்ததாகவும் சில முறை பள்ளியின் தரப்பில் அவருக்கு மனோவியல் ஆலோசனை வழங்கப்பட்டதாகவும் தெரிய வந்திருப்பதாக அவர் கூறினார்.

அத்துடன் இதற்கு முன்பு 38 Paracetomal மாத்திரைகளை விழுங்கியதற்காக செர்டாங் மருத்துவமனையில் மனநல சிகிச்சையைப் பெற்றதாகவும் Wan Kamarul தெரிவித்தார்.

 Tags
after

Falling

floor

school

Secondary

student

third

unconscious


நெகிரி செம்பிலானில் ஒப்ஸ் தாபிஸ் நடவடிக்கையில் 133 பேர் கைது 3 லட்சம் ரிங்கிட் போதைப் பொருள் பறிமுதல்

சிரம்பான், அக் 17- நெகிரி செம்பிலான் மாநில அளவில் மூன்று நாட்கள் மேற்கொள்ளப்பட்ட ஒப்ஸ் தாபிஸ் (OPS Tapis) சிறப்பு நடவடிக்கையில் போதைப் பொருள் தொடர்பான குற்றங்கள் தொடர்பில் 133 தனிப்பட்ட நபர்கள் கைது செய்யப்பட்டனர். அந்த நடவடிக்கையின்போது மூன்று லட்சம் ரிங்கிட்டிற்கும் மேலான மதிப்புடைய் ஹெராயின், ஷாபு உட்பட பல்வேறு போதைப் பொருட்கள் பறிமுதல் செய்யப்பட்டதாக நெகிரி செம்பிலான் மாநில போலீஸ் தலைவர் ஜாஃபிர் முகமட் யூசோப் தெரிவித்தார்.

கைது செய்யப்பட்ட அனைவரும் 19 முதல் 70 வயதுக்குட்பட்டவர்கள் என அவர் கூறினார். இவ்வாண்டு ஜனவரி 1ஆம் தேதியிலிருந்து கடந்த செப்டம்பர் 30ஆம் தேதிவரை போதைப் பொருளை விநியோகித்தது, அதனை வைத்திருந்தது, மற்றும் போதைப் பித்தர்கள் என 5,685 நபர்கள் கைது செய்யப்பட்டதாக ஜாஃபிர் தெரிவித்தார்.

 Tags
133 ditahan

dalam Ops Tapis Khas

di Negeri Sembilan


23 வயதுக்கு உட்பட ஆசிய கிண்ண தகுதிச் சுற்று ஆட்டம் தாய்லாந்திடம் மலேசியா தோல்வி

பேங்காக், செப் 13 – பேங்காக்கில் நடைபெற்ற 23 வயதுக்குட்பட்ட ஆசிய கிண்ண தகுதிச் சுற்று போட்டியில் நேற்று நடைபெற் H பிரிவுக்கான ஆட்டத்தில் தாய்லாந்து 1-0 என்ற கோல் கணக்கில் மலேசியாவை வீழ்த்தியது. இந்த ஆட்டத்தின் 19ஆவது நிமிடத்தில் தாய்லாந்து குழுவின் வெற்றி கோலை யோட்சகோன் புராபா வெற்றி கோலை அடித்தார். இந்த தோல்வியினால் H பிரிவில் இரண்டாவது இடத்தைப் பெற்ற மலேசியா இறுதிச் சுற்றுக்குத் தேர்வு பெறுவதாக இருந்தால் தகுதிச் சுற்று ஆட்டங்கள் அனைத்தும் முடியும்வரை காத்திருக்க வேண்டும். தகுதிச் சுற்று போட்டியில் நான்கு பிரிவுகளிலும் முதல் இரண்டு இடங்களைப் பெறும் எட்டு குழுக்கள் மட்டுமே அடுத்த ஆண்டு ஜனவரி மாதம் தோஹாவில் நடைபெறும் இறுதிச் சுற்று போட்டிக்கு இயல்பாகவே தகுதி பெற முடியும்.

 Tags
Malaysia 1-0

Thailand tewaskan


2024 முதலாம் ஆண்டு மாணவர் பதிவு ; மே இரண்டு முதல் ஜூன் 30-ஆம் தேதி வரையில் விண்ணப்பிக்கலாம்

2024/2025 கல்வித் தவணையில், மாணவர்களை முதலாம் ஆண்டில் சேர்ப்பதற்கு, வரும் மே மாதம் இரண்டாம் தேதி தொடங்கி ஜூன் 30-ஆம் தேதி வரை விண்ணப்பிக்கலாம் என கல்வி அமைச்சு தெரிவித்துள்ளது.

கல்வி அமைச்சின், MOEIS – ஒருங்கிணைந்த முறையின் கீழ், ஆன்லைனில் பெற்றோர்கள் அந்த பதிவு நடவடிக்கையை மேற்கொள்ளலாம்.

 Tags
enrolment applications

for 2024

from

May 2-June 30

session open

Year One


176.000 மேற்பட்ட  குடும்ப மாதர்கள் சமூக பாதுகாப்பு   திட்டத்தில்  இடம்பெற்றுள்ளனர் – மனித வள அமைச்சர் சிவகுமார் தகவல்

கோலாலம்பூர், மே 31 – கடந்த ஆண்டு நவம்பர் மாதம் அறிமுகப்படுத்தப்பட்ட சமூக பாதுகாப்பு திட்டத்தில் இதுவரை 176,000 த்திற்கும் மேற்பட்ட குடும்ப தலைவிகள் இடம்பெற்றுள்ளனர். இந்த திட்டத்தில் இவ்வாண்டு இறுதிக்குள் 500,000 பேரை சேர்க்க வேண்டும் என்ற அமைசின் இலக்கில் 35 விழுககாட்டினரை 176,883 குடும்ப தலைவிகள் பிரதிநிதிப்பதாக மனித வள அமைச்சர் வி.சிவகுமார் தெரிவித்துள்ளார். 55 வயதுக்கும் குறைந்த குடும்ப தலைவிகள் இந்திட்டத்தில் இடம்பெற வேண்டுமென சிவக்குமார் கேட்டுக்கொண்டார்.

அவர்களுக்கான பாதுகாப்பு மற்றும் சமூக நலத்திற்கான சந்தாதொகையை அவர்களது கணவர்கள் செலுத்தி வருகின்றனர். 2022 ஆம் ஆண்டின் குடும்ப தலைவிகளுறுக்காக அறிமுகப்படுத்தப்பட்ட சமூக பாதுகாப்பு திட்டத்தின் கீழ் குடும்ப தலைவிகளுக்கான சமூக பாதுகாப்பு திட்டம் உள்ளடக்கியுள்ளது. வீட்டு வேலையின்போது ஏற்படும் விபத்துகள் மற்றும் உடல்நல பாதிப்பு போன்ற சூழ்நிலை ஏற்படும்போது குடும்ப தலைவிகள் சமூக பாதுகாப்பை பெறும் நோக்கத்தை இத்திட்டம் கொண்டுள்ளது.

 Tags
176000 housewives

covered under social

Says minister

security scheme


காற்பந்து  நட்சத்திரம்   பீலேவின்  உடல்  இன்று நல்லடக்கம்

சான்டோஸ், ஜன 3 – பிரேசிலின் பிரபல காற்பந்து நட்சத்திரமான மறைந்த Pele (பீலேயின்) நல்லடக்கச் சடங்கு இன்று நடைபெறும். நேற்று முதல் ஆயிரக்கணக்கான பொதுமக்களும் காற்பந்து  நட்சத்திரங்களும் அவரது நல்லுடலுக்கு அஞ்சலி செலுத்தி வருகின்றனர். 4.4 ஏக்கர் நிலப்பரப்பில் 14 அடுக்கு மாடிகளைக் கொண்ட ( Necropole Ecumenica ) நெக்ரோபோல் எகுமெனிகா நினைவு கல்லறை தோட்டத்தில் பிலேவின் உடல் நல்லடக்கம் செய்யப்படும். இதுதான் உலகிலேயே மிக உயரமான கல்லறை தோட்டமாகும். காற்பந்து விளையாட்டடை ஒரு கலையாக மாற்றி உலகம் முழுவதிலும் லட்சக்கணக்கான ரசிகர்களை அவர் ஈர்த்தவர். உலகக் கிண்ண காற்பந்து போட்டியில் மூன்று முறை உலகக் கிண்ணத்தை வென்று மகுடம் சூடிய பிலே தமது 82  – ஆவது வயதில் புற்றுநோய் பாதிப்பினால் டிசம்பர் 29 – ஆம் தேதி காலமானார்.

 Tags
begins

brazil

final respects

football giant

paying

Pele


சுலு வாரிசுதாரர்களுக்கு எதிரான   14.94 பில்லியன் டாலர்  இழப்பீடு  கோரிக்கையை  தள்ளுபடி செய்யும்  போராட்டத்தில்  மலேசியா வெற்றி

பாரிஸ், ஜூன் 7 – தங்களை சுலு சுல்தானின் வாரிசுதாரர்கள் என சொந்தமாக பிரகடனப்படுத்திக் கொண்ட தரப்பினருக்கு 14.94 பில்லியன் டாலர் இழப்பீடு தொகையை வழங்க வேண்டும் என பாரிஸ் நடுவர் மன்றத்தின் தீர்ப்பை தள்ளுபடி செய்யும் சட்ட போராட்டத்தில் மலேசியா வெற்றி பெற்றுள்ளது. நேற்று பாரிஸ் மேல் முறையீட்டு நீதிமன்றத்தில் நடைபெற்ற விசாரணையில் மலேசியாவுக்கு சாதகமாக தீர்ப்பு வழங்கப்பட்டது. இந்த தீர்ப்பினால் மலேசியாவுக்கு எதிராக இழப்பீடு கோரிக்கை உத்தரவு இனி அமல்படுத்தப்படும் சாத்தியம் இல்லையென வழக்கறிஞர் Tengku Datuk Fuad Ahmad தெரிவித்தார். சுலு வாரிசுதாரர்கள் பிரான்ஸ் மேல் நீதிமன்றத்தில் முறையீடு செய்யக்கூடும் என அவர் தெரிவித்தார்.

 Tags
malaysia

of appeal favours

Paris Court

set aside award

to Suu heirs


சுபாங் விமான நிலையத்தில் விமான கட்டுப்பாடு  ராடார் தொழிற்நுட்ப  பிரச்னையால்   விமானங்கள்  தாமதம்

பாயன் லெப்பாஸ், ஏப் 26 – சுபாங் Sultan Abdul Aziz விமான நிலையத்தில் விமான போக்குவரத்து கட்டுப்பாடு ராடாரில் ஏற்பட்ட தொழிற்நுட்ப பிரச்னையால் பல்வேறு விமான பயணங்களில் தாமதம் ஏற்பட்டது. பினாங்கு அனைத்துலக விமான நிலையத்திலிருந்து சுபாங்கிற்கான FireFly நிறுவனத்தின் மூன்று விமானங்களைச் சேர்ந்த பயணிகளும் சிக்கிக் கொண்டவர்களில் அடங்குவர். இந்த விவகாரத்திற்கு தீர்வு காண்பதற்காக விமான நிலைய அதிகாரிகளுடன் இணைந்து செயல்பட்டு வருவதாக பினாங்கு அனைத்துலக விமான நிலையத்தில் பயணிகளுக்கு பகிர்ந்த அறிக்கையில் விமான நிறுவனங்கள் தெரிவித்துக் கொண்டன. பயணிகளுக்கு ஏற்பட்ட சிரமங்களுக்காகவும் விமான நிறுவனங்கள் வருத்தத்தை தெரிவித்துக் கொண்டன. தாமதத்திற்கான முறையான காரணங்கள் தெரிவிக்கப்படாததால் தாங்கள் அதிருப்திக்கு உள்ளானதாக பல பயணிகள் தெரிவித்தனர்.

 Tags
at subang airport

control

Delayed

due to air

flights

radar issue

traffic


அழுகுரல் பிடிக்கவில்லை; பேங்கோக்கில் 5 குழதைகளைக்  கொன்ற தந்தை கைது

பேங்காக், செப் 22 – அழுகுரல் பிடிக்காததால் தனது ஐந்து பிள்ளைகளை 46 வயது ஆடவன் ஒருவன் கொன்றுள்ள கொடூரச் சம்பவம் பேங்கோக்கில் நிகழ்ந்துள்ளது.

அடுக்குமாடி குடியிருப்பில் சிறார் சித்ரவதை நிகழ்வதாக வந்த புகாரின் அடிப்படையில் மேற்கொள்ளப்பட்ட சோதனையில் இந்த கொடூரச் சம்பவம் அம்பலமாகியுள்ளது.

ஆகக்கடைசியாக தனது 2 மாத குழந்தையை அவ்வாடவன் தனது 3வது மனைவியுடன் சேர்ந்து கொலை செய்து அதை வீட்டின் சமையல் அறையில் புதைத்துள்ளான் என்பது விசாரணையில் தெரிய வந்திருக்கிறது.

அதே சமயம் இதற்கு முன்பாக 2013 முதல் 2018ஆம் ஆண்டு வரை தனது இதர 4 குழந்தைகளையும் அவ்வாடவன் கொன்று பேங்கோக்கின் பல்வேறு பகுதிகளில் வீசியிருப்பதையும் அவன் ஒப்புக் கொண்டுள்ளான்.

போலிசார் அவ்வாடவனின் வீட்டில் அடைத்து வைக்கப்பட்டிருந்த 4 மற்றும் 12 வயதுடைய இரண்டு மகள்களை மீட்டுள்ளனர். சிதரவதையில் அதில் ஒரு குழந்தையின் கண் பார்வை பறிபோயிருப்பதை மருத்துவர்கள் உறுதிபடுத்தியுள்ளனர்.

 Tags
Bapa bunuh lima anak

kerana tak suka tangisan bayi


12.380  வெளிநாட்டினர்  இவ்வாண்டு  தங்களது  தாயகத்திற்கு  வெளியேற்றப்பட்டனர்

நிபோங் தெபால், ஏப் 1 – இவ்வாண்டு இதுவரை 12,380 வெளிநாட்டினர் தங்களது நாடுகளுக்கு வெளியேற்றப்பட்டுள்ளதாக குடிநுழைவுத்துறையின் தலைமை இயக்குனர் Ruslin Jusoh தெரிவித்தார். இவர்களில் 9,606 ஆடவர்களும், 2774 பெண்களும் பெரும்பாலும் Philippines , Indonesia மற்றும் Myanmar ஆகிய நாடுகளைச் சேர்ந்தவர்கள் என அவர் கூறினார். அதே வேளையில் நாட்டிலுள்ள 21 குடிநுழைவு முகாம்களில் இன்னமும் 11,650 சட்டவிரோத குடியேறிகள் தடுத்துவைக்கப்பட்டுள்ளனர். Sungai Bakap தற்காலிக குடிநுழைவு தடுப்பு முகாம் மூடப்படும் நிகழ்வில் கலந்துகொண்ட பின் செய்தியாளர்களிடம் பேசியபோது Ruslin Jusoh இத்தகவலை வெளியிட்டார்.

 Tags
12

380 Foreigners

repartriated this year

Says immigration Chief


பாரில் இருந்து வெளியேற்றிய ஆத்திரத்தில் தீவைத்த கொடூரன் – 11 பேர் பரிதாப பலி

மெக்சிகோ ஜூலை 24 – பெண்களிடம் முறையற்ற முறையில் நடந்து கொண்டதற்காக மதுபான கேளிக்கை விடுதியில் இருந்து வெளியேற்றப்பட்ட மர்ம நபர் ஒருவர், திரும்பி வந்து கடைக்கு தீ வைத்ததில் 11 பேர் கொல்லப்பட்டனர்.

அமெரிக்காவின் எல்லையை ஒட்டிய வடக்கு மாகாணமான சோனோராவில் (Sonora) உள்ள சான் லூயிஸ் ரியோ கொலராடோ (San Luis Rio Colorado) நகரில் இந்த தீ வைப்பு சம்பவம் நடந்துள்ளது.

இதில் ஏழு ஆண்கள் மற்றும் நான்கு பெண்கள் கொல்லப்பட்ட நிலையில், மற்ற நான்கு பேர் மருத்துவமனையில் அனுமதிக்கப்பட்டுள்ளனர்.

“பெண்களை அவமரியாதையாக நடத்தியதற்காக அந்த நபர் வெளியேற்றப்பட்டார், பின்னர் திரும்பி வந்து தீ வைத்ததாக” என போலீசார் தெரிவித்தனர்.

அந்நபரை அடையாளம் காணும் முயற்சியில் அதிகாரிகள் ஈடுபட்டு வருகின்றனர்.

 Tags
11 Dead After Mexico Bar Set On Fire

By Man Removed For Bad Behaviour


நிஷிமுரா வால் நட்சத்திரத்தை வெறும் கண்ணால் காணும் வாய்ப்பு ; பத்தாண்டுகளுக்கு ஒரு முறை நிகழும் அதிசயம்

லண்டன், செப்டம்பர் 5 – நிஷிமுரா எனும் வால் நட்சத்திரத்தை இம்மாதம் 12-ஆம் தேதி, உலக மக்கள் நேரடியாக கண்டு இரசிக்கலாம்.

கடந்த ஆகஸ்ட்டில் முதல் முறையாக அடையாளம் காணப்பட்ட அந்த வால் நட்சத்திரம், அடுத்த வாரம் செவ்வாய்கிழமை, விடியலுக்கு சற்று முன் அல்லது சூரிய அஸ்தமனத்திற்கு பிறகு பூமிக்கு மிக அருகில் நெருங்கி வரும்.

நிஷிமுரா வால் நட்சத்திரம், மணிக்கு மூன்று லட்சத்து 86 ஆயிரம் கிலோமீட்டர் வேகத்தில் பயணிக்கும் ஆற்றல் கொண்டது.

அதனை, தொலைநோக்கி உட்பட இதர கருவிகள் இன்றி, மக்கள் நேரடியாக கண்டு இரசிக்கலாம்.

குறிப்பாக, நிலவு அல்லது வீனஸை நோக்கி கிழக்கு – வடகிழக்கு திசையில் பார்வையாளர்கள் பார்க்க வேண்டும்.

 Tags
in ‘once-in-a-lifetime’ event

Newly found comet

visible to naked eye


197 அனைத்துலக போட்டிகளில் விளையாடி கிறிஸ்டியானோ  ரொனால்டோ  சாதனை

லிஸ்பன், மார்ச் 24 – அனைத்துலக போட்டிகளில் அதிகமாக பங்கேற்ற காற்பந்து விளையாட்டாளர் எனும் சாதனையை முறியடித்திருக்கின்றார் கிறிஸ்டியானோ ரோனால்டோ .( Cristiano Ronaldo)

2024 யூரோ தகுதி சுற்று ஆட்டத்தில் பங்கேற்று அவர் அந்த சாதனையப் படைத்ததோடு, அப்போட்டியில் போர்த்துகல் அணியின் இரு கோல்களையும் புகுத்தினார்.

38 வயதான கிறிஸ்டியானோ ரோனால்டோ, லிஸ்பெனில் நடைபெற்ற ஆட்டத்தில் தனது நாட்டின் சார்பில் களமிறங்கியதின் வழி , இதுவரை அனைத்துலக போட்டிகளில் 197 முறை விளையாடியிருக்கின்றார்.

தனது நாட்டிற்காக இதுவரை 120 கோல்களை அடித்திருக்கும் ரொனால்டோ, சாதனைகள் படைப்பது தனக்கு ஓர் ஊக்குவிப்பாக அமைவதாக கூறியிருக்கின்றார்.

 Tags
for the most

international appearances

Ronaldo broke

the record


கழன்று வந்த லாரியின் டயர் மோதி வியாபாரி பலி

பண்டார் பெர்மாய்சூரி, மார்ச் 8 – Kuala Terengganu -Kampung Raja- வில், கழன்று வந்த லாரியின் டயர் மோதி சாலையோரத்தில் வியாபாரம் செய்துக் கொண்டிந்த இளைஞர் பரிதாபமாக உயிரிழந்தார்.

அந்த சம்பவத்தில் , 18 வயது Muhammad Airiel Rizman என்பவர் நெஞ்சுப் பகுதியில் ஏற்பட்ட கடுமையான காயத்தால் சம்பவ இடத்திலே உயிரிழந்ததாக Setiu மாவட்ட போலீஸ் தலைவர் Afandi Hussin தெரிவித்தார்.

இவ்வேளையில், உயிரிழந்த அந்த இளைஞருடன் சேர்ந்து வியாபாரம் செய்துக் கொண்டிருந்த அவரது நண்பர் காயமடைந்ததாக அவர் கூறினார்.

 Tags
A dealer was killed

came off

when a lorry's tire


அரசாங்க  தலைமைச்  செயலாளர் குற்றஞ்சாட்டப்படுவர் என வெளியான  அறிக்கை பொய்யானது  -சட்டத்துறை தலைவர் விளக்கம்

கோலாலம்பூர், மே 7 – அரசாங்க தலைமைச் செயலாளர் Zuki Ali மீது குற்றஞ்சாட்டப்படும் என தாம் அறிக்கை ஒன்றை வெளியிட்டதாக வெளியான தகவலை சட்டத்துறை தலைவர் மறுத்துள்ளார். மே 5ஆம்தேதி இது தொடர்பான பத்திரிகை அறிக்கையை வெளியிட்டதாக கூறப்படும் தகவலை அவர் வன்மையாக மறுத்தார். நாட்டின் அடையாள சின்னம் மற்றும தமது பெயர் அந்த போலியான பத்திரிகை அறிக்கையில் பயன்படுத்தப்பட்டிருந்ததாக சட்டத்துறை தலைவர் தெரிவித்தார்,

 Tags
a statement related

denied issuing

The Attorney General's Department

to KSN's prosecution


‘ஆசிட்’ வீசியதாக சந்தேகிக்கப்படும் மூதாட்டி கைது

கோம்பாக், ஜூலை 10 – கணவன், மனைவி மற்றும் அவர்களின் மகன் மீது ஆசிட் அல்லது அமிலத்தை ஊற்றியதாக சந்தேகிக்கப்படும், மூதாட்டி ஒருவர் விசாரணைக்காக நான்கு நாட்களுகள் தடுத்து வைக்கப்பட்டுள்ளார்.

அந்த 60 வயது மதிக்கத்தக்க மூதாட்டி, இன்று தொடங்கி இம்மாதம் 14-ஆம் தேதி வரையில் தடுத்து வைக்கப்பட்டிருப்பதை, கோம்பாக் மாவட்ட இடைக்கால போலீஸ் தலைவர் சுப்ரிடெண்டன் நோர் அரிபின் முஹமட் நாசிர் உறுதிப்படுத்தினார்.

அந்த, அமில தாக்குதலுக்கான காரணம் இன்னமும் விசாரிக்கப்பட்டு வருகிறது.

நேற்று மாலை மணி 4.20 வாக்கில், ரவாங்கிலுள்ள, வீடொன்றில் மேற்கொள்ளப்பட்ட அதிரடி சோதனையில் அம்மூதாட்டி கைதுச் செய்யப்பட்டார்.

முன்னதாக, அண்மையில், பத்து கேவ்ஸ், லக்சமனா ஜெயா அடுக்குமாடி குடியிருப்பின், மின் தூக்கியில் நுழைந்த , “நான்” உணவக நடத்துனர், அவரது கணவர் மற்றும் மகன் மீது அமிலம் வீசப்பட்ட காணொளி ஒன்று சமூக ஊடகங்களில் வைரலானது குறிப்பிடத்தக்கது.

 Tags
acid


சாகும்வரை மனைவியை அடித்து துன்புறுத்திய ஆடவன் ; தடுத்து வைக்கப்பட்டுள்ளான்

செர்டாங், ஆகஸ்ட்டு 1 – காஜாங், சுங்கை லோங்கில், ஜூலை 23-ஆம் தேதி, மனைவியை அடித்துக் கொன்ற ஆடவன், விசாரணைக்கு உதவும் பொருட்டு ஏழு நாட்கள் தடுத்து வைக்கப்பட்டுள்ளான்.

போலீசாரிடமிருந்து தப்பி தலைமறைவாக வாழ முயன்ற அந்த 32 வயது ஆடவன் நேற்று கைதுச் செய்யப்பட்டதை, சிலாங்கூர் மாநில போலீஸ் தலைவர் டத்தோ ஹுசைன் ஒமார் கான் உறுதிப்படுத்தினார்.

உளவு நடவடிக்கையின் வாயிலாக, அவ்வாடவன் ஜொகூரில் இருப்பது தெரிய வந்ததை தொடர்ந்து, போலீசார் நடத்திய அதிரடி சோதனையில் அவன் கைதுச் செய்யப்பட்டான்.

அதோடு, அந்த கொலையுடன் தொடர்புடைய பொருட்களும் பறிமுதல் செய்யப்பட்டன.

முன்னதாக, ஜூலை 23-ஆம் தேதி, கணவனின் துன்புறுத்தலுக்கு இலக்காகி, காஜாங்கிலுள்ள, தனியார் மருத்துவமனை ஒன்றில், அனுமதிக்கப்பட்ட 39 வயது அஸ்வின் நூர் அலியாஸ் எனும் பெண், உயிரிழந்தார்.

அப்பெண்ணை மருத்துவமனையில் அனுமதித்த அந்த ஆடவன், அவர் இறந்து விட்டதை அறிந்தவுடன் தலைமறைவானான் என்பது குறிப்பிடத்தக்கது.

 Tags
isteri

Lelaki dera

sehingga mati direman


சிங்கப்பூர் செல்ல பயண கடப்பிதழை  திரும்பப் பெற்றார்  லிம் குவான் எங்

கோலாலம்பூர், மார்ச் 3 – நீதிமன்ற வழக்கை எதிர்நோக்கியிருக்கும் பினாங்கின் முன்னாள் முதலமைச்சர் லிம் குவான் எங்- கின் பயண கடப்பிதழை தற்காலிகமாக ஒப்படைக்க , கோலாலம்பூர் செஷன் நீதிமன்றம் அனுமதி அளித்தது.

சிங்கப்பூரில் தனது உறவுக்காரரின் இறுதிச் சடங்கில் கலந்து கொள்வதற்காக, பயண கடப்பிதழை திரும்ப பெற லிம் குவான் எங் விண்ணப்பம் செய்திருந்தார்.

அவரது விண்ணப்பத்தை ஏற்றுக் கொண்ட நீதிபதி Azura Alwi, லிம் குவான் எங் தனது கடப்பிதழை , மார்ச் 5 -ஆம் தேதி தொடங்கி ஐந்து தினங்களுக்குள் திரும்ப நீதிமன்றத்திடம் ஒப்படைத்து விட வேண்டுமென நிபந்தனை விதித்தார்.

62 வயதான லிம் குவான் எங், பினாங்கு மாநில முதலமைச்சராக இருந்தபோது, தனது அதிகாரத்தைப் பயன்படுத்தி , நிறுவனமொன்று கட்டுமான திட்டமொன்றை பெறுவதற்காக, 33 லட்சம் ரிங்கிட் கையூட்டை பெற்றதாக நீதிமன்ற வழக்கினை எதிர்நோக்கியுள்ளார் .

மேலும், நிலத்துக்கடி சுரங்கத் திட்டத்துடன் தொடர்புடையதாக கூறப்படும் இரு நிறுவனங்களுக்கு பினாங்கு மாநிலத்துக்குச் சொந்தமான இரு நிலங்களை வழங்கியதாகவும் லிம் குவான் எங் மீது இரு குற்றச்சாட்டுகள் சுமத்தப்பட்டுள்ளன.

 Tags
attend uncle’s funeral

LGE gets

temporary passport release to


மதுபான பிரச்சனைக்கு  சட்டவிரோத  மலிவான  மதுபானங்களே காரணம்  – குலசேகரன்

கோலாலம்பூர், ஜன 9 – சட்டவிரோதமான மற்றும் மலிவான விலையில் விற்கப்படும் மதுபானங்கள் தொடர்பான இப்போதைய பிரச்சனைகளுக்கு  காரணமே தவிர, நள்ளிரவுக்குப் பிறகும்  மற்றும்   24 மணி நேரம்  மதுபானங்களை விற்கும்  கடைகள் அல்ல என  ஈப்போ பாராட்   நாடாளுமன்ற உறுப்பினரான  எம் .குலசேகரன் தெரிவித்தார்.  அனைத்து  24 மணி நேர கடைகளிலும் இரவு  10 மணிக்கு மேல் மதுபானங்கள் விற்பனைக்கு  தடை விதிக்க வேண்டும் என  துணைப்பிரதமர் Ahmad Zahid Hamidi – யின்   சிறப்பு அதிகாரி   ரமேஸ் ராவ் கூறியிருந்த  ஆலோசனை ஏற்புடையதாக இல்லையென  குலசேகரன் சுட்டிக்காட்டினார்.  சட்டவிரோதமாக தயாரிக்கப்படும் மற்றும் மலிவு விலையில்  விற்கப்படும்  மதுபானங்கள் விற்பனைக்கு எதிரான அமலாக்க நடவடிக்கைகளுக்கு  அரசாங்கம்  முன்னுரிமை  வழங்க வேண்டும் என  குலசேகரன் கேட்டுக்கொண்டார்.

ஊராட்சி  மன்றங்களுடன்   தொடர்பை  ஏற்படுத்தும் வகையில்  மதுபானங்கள் விற்கும் கடைகளில் ரகசிய கண்காணிப்பு கேமராக்களை பொருத்துவது மற்றும்  ஆக்கப்பூர்வமான கண்காணிப்பு  மேற்கொள்ள வேண்டும் என அவர் ஆலோசனை தெரிவித்தார்.  அதோடு மதுபானத்திற்கு அடிமையானவர்களுக்கு மறுவாழ்வு  சிகிச்சை வழங்க வேண்டியதும் அவசியம் என்றும்  நமது மருத்துவமனைகளில் இதற்கான  சிறப்பு பிரிவுகள் இருப்பதையும் அவர்  வலியுறுத்தினார்.

 Tags
cheap liquor

Illicit

real problem

says kula


ஆக 12 – இல்   பினாங்கில்  விடுமுறை  கிடையாது

ஜோர்ஜ் டவுன், ஆக 8 – ஆகஸ்டு 12 ம் ஆம் தேதி நடைபெறவிருக்கும் மாநில தேர்தல் தினத்தன்று சிலாங்கூரை பின்பற்றி பினாங்கிலும் விடுமுறை வழங்கப்படாது. வாக்களிப்பு தினமான சனிக்கிழமையன்று பெரும்பாலான தொழிலாளர்கள் ஏற்கனவே விடுமுறையில் இருப்பதால் அன்றைய தினம் விடுமுறை தேவையில்லையென பினாங்கு பராமரிப்பு அரசாங்கத்தின் முதலமைச்சசர் Chow Kon Yeow தெரிவித்தார். எனினும் வாக்களிப்பு தினத்தன்று வேலை செய்யும் தங்களது தொழிலாளர்கள் வாக்களிக்கும் ஜனநாயக கடமையை நிறைவேற்றுவதற்கு போதுமான கால அவகாசத்தை வழங்கும்படி தொழில் நிறுவனங்களை அவர் கேட்டுக்கொண்டார்.

பொது விடுமுறை கொடுக்கப்பட்டாலும் வாக்களிக்கச் செல்லும் வாக்காளர்களின் விழுக்காட்டில் பெரிய அளவில் மாற்றம் இருக்காது என Chow Kon Yeow கூறினார். அதிகமான மக்கள் வாக்களிக்கச் செல்வதை ஊக்குவிப்பபதற்கு ஆகஸ்டு 12 ஆம் தேதி பினாங்கு மாநிலம் விடுமுறை வழங்க வேண்டும் என இதற்கு முன் DAP யின் தலைவர் லிம் குவான் எங் கோரிக்கை விடுத்திருந்தார்.

 Tags
No Aug 12 holiday for Penang

says chow


ஜோ லோவுடன் கூட்டு ; ராப் இசைக்கலைஞருக்கு எதிரான குற்றச்சாட்டுகள் நிரூபனம்

பிரபல ‘ராப்’ இசைக்கலைஞரும், இரு முறை உயரிய கிராமி (Grammy) விருதை வென்றவருமான, The Fugees ஹிப் ஆப் இசைக்குழுவை சேர்ந்த, Prakazrel ‘Pras’ Michel-க்கு எதிரான ‘கிரிமினல்’ குற்றச்சாட்டுகள், அமெரிக்கா, வாஷிங்டன் நீதிமன்றத்தில் நிரூபிக்கப்பட்டன.

அமெரிக்காவின் முன்னாள் அதிபர்களான, பாராக் ஒபாமா, டோனல் டிரம்ப் ஆகியோரின் நிர்வாகத்தில் தலையிட, 1MDB மோசடி தொடர்பில் தேடப்பட்டு வரும், தொழிலதிபர் ஜோ லோவுடன் Pras கூட்டு சேர்ந்து முயன்றுள்ளார்.

அதனால், உடந்தையாக இருந்தது, அந்நிய அரசாங்கத்தின் ‘ஏஜண்டாக’ செயல்பட்டது, சாட்சியாளர்களை மிரட்டியது, கள்ள பணமாற்று, பரப்புரை போலி நிதி அறிக்கையை தயாரித்தது என மொத்தம் பத்து குற்றச்சாட்டுகளை Pras எதிர்நோக்கியிருந்தார்.

அரசியல் சூழ்ச்சி நிறைந்த அந்த வழக்கு விசாரணையின் போது, செல்வாக்கு மிகுந்த பிரபல Hollywood நட்சத்திரம் Leonardo DiCaprio, அமெரிக்காவின் முன்னாள் சட்டத்துறை தலைவர்Jeff Sessions ஆகியோரிடமிருந்து பெறப்பட்ட வாக்குமூலத்தை அடிப்படையாக கொண்டு, Pras-சுக்கு எதிரான குற்றச்சாட்டுகள் நிரூபிக்கப்பட்டதாக கூறப்படுகிறது.

 Tags
1MDB scandal

is guilty of conspiring

The Fugees rapper

with Jho Low


உண்டியல் பணத்தைத் திருடிய ஆடவனுக்குப் போலீஸ் வலைவீச்சு

ஜொகூர் பாரு, அக் 10 – ஜொகூரில் உலு திராமில் உள்ள உணவகத்தில் கடந்த வெள்ளிக்கிழமையன்று நன்கொடைக்காக வைக்கப்பட்டிருந்த உண்டியல் பணத்தை திருடிய ஆடவனைப் போலீஸ் தீவிரமாக தேடி வருகின்றனர்.

சம்பந்தப்பட்ட ஆடவன் அந்த உணவகத்தில் பணம் செலுத்தும் பகுதிக்கு அருகே வைக்கப்பட்டுள்ள 5 உண்டியல்களை திருடிச் சென்றதாக செரி அலாம் மாவட்ட போலீஸ் தலைவர் சூப்பரின்டெண்டன் முகமது சொஹிமி இஷாக் தெரிவித்திருக்கிறார்.

அன்றைய தினம் மதியம் இது குறித்து உணவகத்தின் 57 வயது உரிமையாளரிடமிருந்து போலீஸ் புகார் பெற்றுள்ளதாக அவர் கூறினார். அந்த சந்தேகப் பேர்வழி பணம் இருந்த ஐந்து உண்டியல்களைத் திருடிச் சென்றுள்ளான். இதனால் 300 ரிங்கிட் வரை தமக்கு இழப்பு ஏற்பட்டுள்ளதாக உணவக உரிமையாளர் தமது புகாரில் தெரிவித்துள்ளார் என முகமது சொஹிமி கூறினார்.

 Tags
curi

diburu

Lelaki

polis

tabung derma


2025-தில் நாட்டில் பிளாஸ்டிக் பயன்பாட்டிற்கு, முழுமையாக தடை விதிக்கப்படும்

2025-ஆம் ஆண்டு தொடங்கி நாடு முழுவதுமுள்ள, அனைத்து கடைகளிலும் பிளாஸ்டிக் பயன்பாட்டிற்கு முழுமையாக தடை விதிக்க அரசாங்கம் உத்தேசித்துள்ளது.

முதலில் பெரிய, நிரந்தர கடைகளில் அமலுக்கு கொண்டு வரப்படும் அத்திட்டம் பின்னர் கட்டங் கட்டமாக, சிறு அங்காடி கடைகளுக்கும் விரிவுப்படுத்தப்படும் என, இயற்கைவள, சுற்றுசூழல், பருவநிலை மாற்றம் மீதான அமைச்சர் நிக் நஸ்மி நிக் அஹ்மாட் தெரிவித்தார்.

அதன் வாயிலாக, 2030-ஆம் ஆண்டு வாக்கில், துப்புரவையும், சுகாதாரத்தையும் பேணும் வகையில், நாட்டில் பிளாஸ்டிக் பயன்பாட்டை சுழியமாக குறைக்கும் திட்டத்தில், அனைத்து துறைகளும் பங்களிப்பை வழங்கும் என அமைச்சர் நம்பிக்கை தெரிவித்தார்.

 Tags
including roadside

No plastic bags

stalls in 2025


வட இந்தியாவில் காணாமல் போன 12 மலேசியர்கள் ; விஸ்மா புத்ரா  தேடுகிறது

புத்ராஜெயா, ஜூலை 12 – இந்தியாவின் வட மாநிலங்களில் ஏற்பட்டுள்ள, வரலாறு காணாத அடை மழையைத் தொடர்ந்து, தொடர்புக் கொள்ள முடியாமல் போன 12 பேர் அடங்கிய மலேசிய குழுவினரை கண்டறியும் முயற்சிகளை வெளியுறவு அமைச்சு, விஸ்மா புத்ரா வாயிலாக முடுக்கிவிட்டுள்ளது.

இந்திய அதிகாரத்துவதரப்புடன் இணைந்து, புது டெல்லுயிலுள்ள மலேசிய உயர் ஆணைய அதிகாரிகள், சம்பந்தப்பட்ட மலேசியர்களை அடையாளம் காணும் பணிகளை மேற்கொண்டுள்ளதாக, விஸ்மா புத்ரா தெரிவித்தது.

ஹிமாச்சல பிரதேசத்திலுள்ள, ஹம்ப்டா பாஸிசில் (Hampta Pass), அவர்கள் சாகசப் பயணத்தில் பங்கேற்க சென்றதாக, தகவல் கிடைத்துள்ளது.

அதில் சம்பந்தப்பட்ட மலேசியர்களின் நிலை குறித்த மிக அண்மைய தகவல்கள் அவ்வப்போது தெரிவிக்கப்படுமென, விஸ்மா புத்ரா தெரிவித்தது.

அதே சமயம், மழை பொழிவாலும், மோசமான வெள்ளத்தாலும் பாதிக்கப்பட்டிருக்கும் இமாச்சல பிரதேச நிலவரங்களை விஸ்மா புத்ரா தொடர்ந்து அணுக்கமாக கண்காணித்து வருகிறது. உதவி தேவைப்படும் அங்குள்ள மலேசியர்கள் +91 8595550594 என்ற எண்களிலோ அல்லது mwdelhi@kln.gov.my எனும் மின்னஞ்சல் வாயிலாகவோ தொடர்புக் கொண்டு உதவிகளை பெறலாம்.

இமாச்சல பிரதேசத்தில் அடை மழையைத் தொடர்ந்து கரைப்புரண்டோடும் வெள்ளத்தில் சிக்கி இதுவரை குறைந்தது 31 பேர் உயிரிழந்த வேளை ; முக்கிய சுற்றுலாத் தளங்களில் இருந்து வெளியேற முடியாமல் நூற்றுக்கணக்கானோர் சிக்கிக் கொண்டுள்ளனர்.

 Tags
12 rakyat Malaysia

hilang di utara India


எவரெஸ்ட்  மலையில்  குப்பைகளின்  குவியல்கள்

காட்மண்டு , ஜூன் 1 – உலகின் உயரமான மலை என்ற பெருமையைக் கொண்ட எவரெஸ்ட் மலையை ஏறி சாதனை படைப்பதற்காக ஆண்டுதோறும் ஏப்ரல் மாதம் தொடங்கி மே மாதம்வரை அம்மலையை ஏறும் முயற்சியை மேற்கொள்வதற்காக ஆண்டுதோறும் உலகின் பல நாடுகளைச் சேர்ந்த 400 முதல் 500 வரைக்குமான மலையேறிகள் எவரெஸ் மலைக்கு வருகின்றனர். இப்படிவரும் மலையேறிகள் தங்களது மலையேறும் முயற்சியின்போது அவர்கள் பயன்படுத்திய கும்பபைகைள கண்டபடி எவரெஸ்ட் மலைப்பகுதியில் வீசிச் செல்கின்றனர். இந்த கும்பைகளை கொண்ட காணொளி வைரலானதை கண்டு உலகம் முழுவதிலும் உள்ள பல நெட்டிசன்கள் தங்களது ஏமாற்றத்தை வெளிப்படுத்தியுள்ளனர். எவரெஸ்ட் மலையின் சுற்றுப்புற தூய்மைகேட்டை பாதிக்கக்கூடிய இத்தகைய பொறுப்பற்ற நடவடிக்கை நிறுத்தப்பட வேண்டும் என அவர்களில் பலர் கருத்துக்களை பதிவிட்டுள்ளனர்.

 Tags
Heartbreaking

on mount Everest

video of garbage


முகநூல் பதிவு ; துன் மஹாதிரிடமிருந்து போலீஸ் வாக்குமூலம் பதிவு

பெட்டாலிங் ஜெயா, ஆகஸ்ட்டு 18 – துன் டாக்டர் மஹாதீர் முஹமட் வாக்குமூலம் அளிக்க இன்று போலீசாரால் அழைக்கப்பட்டார்.

மலேசியாவின் அடையாளம் மற்றும் வரலாறு குறித்து, ஜூலை 27-ஆம் தேதி, முகநூல் பதிவுகளை வெளியிட்டிருந்தது தொடர்பில் அவரிடம் விசாரணை மேற்கொள்ளப்படுவதாக கூறப்படுகிறது.

அது தொடர்பில், இன்று மாலை மஹாதீர் செய்தியாளர் சந்திப்பு நடத்துவார் என எதிர்பார்க்கப்படுகிறது.

ஜூலை 27-ஆம் தேதி, மலேசியா மலாய் நாடாக அங்கீகரிக்கப்பட வேண்டுமென கூறி முதல் முகநூல் பதிவையும் ; புலம்பெயர்ந்தோர் மற்றும் அவர்களின் சந்ததியினரால் மலேசியா காலனித்துவப்படுத்தப்பட்டுவிட்டதா? என கேள்வி எழுப்பி இரண்டாவது பதிவையும் துன் மறாதீர் வெளியிட்டிருந்தார் என்பது குறிப்பிடத்தக்கது.

 Tags
Cops

FB posts

from Dr M over

take statement